
Janapsoani Katta 


A'chik KuTang-ko angni nakatatmiting 
bilsirango, jean 1965*oni 1969 bilsirangona 
ong'aha, anga on’tisa sea-Jotani girain gisik 
nanga gnang kam ka'aha. Ua soraoirango 
ripengrangni seatgiminrangko nisoe, uarangko 
chapa ka'atna gita taridape aro an'tangba 
gisep gipuo seatangko on’gilpae kam ka'on 
A'chikrangni sea-Jotani bidingo baditana king- 
king gisik nanga ba nangja aro maidakgipa 
seanirangko dakna namnikbata uarangni gimin 
u'ie ra’na chol ong aha. 

A'chikrang ramram golporangko scani- 
rangko poraina namnikbea aro ning’tue chan- 
chibewale segiminrangna bate indakgiparangko 
bang’bate poraia. Indiba golporangko senaba 
altuaade ong'taija. Poraigipasa altualtu poraina 
aro ka'dingna ba duk ong‘na ba chanchiskae 
nina chol ong'a; indiba uko segipade, ramram 
golpo ong'omangba neng’nade nangtela. 1967 
bilsijolo angaba golpo see nina sikpaani gimin 
an'tangni gisiko nabagipa janggini ong'a obos- 
tarangko, talate see donaha. Indiba uarangko 



anga bilsi kolatchimangna donsretman'e cbapa 
ka'atna chol ong jaha. Indake 1997 bilsini May 
jaosa angni A’chik Ku*rang-ni gitcham lekka- 
rangko bilrurue nipiltaiosa an^ni segimin aro 
type ka‘e dongimin golpo minggittamko nikpi- 
laha. Uaranga *Duk Man*gipa Kaleng’, ‘Tengre 
Me-chik’, aro ‘Kaljan-na Donsogimin Kopal’ 
ong'a. Unbaksa Ma. Graciefields Marak-ni 
scgipa golpo ‘Noksan’ , jekon A’chik KuTango 
( 1966-Nov / Dec Jan / 67 gatataha aro Resh, 
Krong Pante Ambengni segipa, ‘Dukni Krong’ 
jekon A‘chik Ku'rango (May / June-July/ Dec. 
1969 ) gatataha, uarangko on'dape ki'tap kingsa 
dake chapa ka*e nakatatenga. la golporang 
giraikan duknirarasa aro daPgirain ong’chong 
chonmiting ong’chong, gisik dongpagipade, 
an'tangtangnade ka'tongtangode saknaanide 
dongpaa ine mesoka. 

Dhubri-ni Pioneer Press chapa ka’e dak- 
chakahanina ukoba mittela. 

Tura 

24.5.1997 


( k. M. Momin ) 
( Smjongpa ) 



Duk Man'gipa Kaleng 


Kaleng bi'sa namsranggijagipade ong’ja- 
chim. Indiba, da'nang, uni gisiko maia gnang 
darangan u'ina man'jaha, Gipin manderang 
ua bi*sa mai dakgipa ong'chongmotachim, 
jotton ka‘e sandie niaba dongskajachim. Jeko 
dakoba, jeming rooba Kalengsa pangnan do- 
sikode manTongaiaaha. Dos dakchongmotgi- 
parangde jokskae bang*a changon uasa sakgi- 
pinrangni dosiko chilchakna nangao ga'akaha. 
Dal’giparang ong’chong, chongiparang ong'- 
chong ba rorimskagipa ripengrang ong’chong 
•Kalengna ka sachakani aro kakket dakanl dong- 
brejachim. A’sel ong a changantion Kalengni 
biming nakatpaa aro uni bimingo namgija 
dakko site donrongachim. 

Ma‘a*pa sandie dokode ba nachil salode; 
ong'jaobo una mi on'gija okimu done sasti on’ode 
Kaleng namen duk raan'a aro an'tangko tol'e 
on’giparangko namen ka onangachim. Mong- 
songde, ua an'tangni kattako changsa- 
mangba saksamangba bebera’jani gimin gisiko* 
de namen duk man'achim. Indiba, bi’sajokona, 



2 Duk Maa'gipa Kafeng Aro Gi'pio Gotporang 


na maiKai dakode dosi on‘arangoni jokgen aro 
maikai ah'taogni kattako bebera'otna man'gen' 
chim uani gimin chanchioba maming cholko 
dakna gita u'isokjaha. Bang'a changrangon ua 
bi’saskarangko gele kataha; indiba ka’onanga 
aro duk ong*a namkalahaon uamang baksa 
nangrime ropilaiaha. Bi'saskaming roon ua 
saksan*roana bate kusi ong'batani ong'a ine 
ma'siaba. irdake uamang baksa ropaon mai- 
kai matnangaoni jokna man’geochim ua cholko 
sandinade gualaiaha. Mai dakgipa bi'sako 
ripeng dakgen aro sako gelgen Kaleng uko 
ma'eke dakna chaogjaha. 

Pilak gipin brsaskarangni gisepo Kaleng 
Neogkako namnikjabatachim maina uasa 
bang'a changon kajiako ong'katatrongachim. 
Indiba bang'a changon bi'saskarang Nengkana 
kene Kalengkosa tol'e on'rongachim. Uaman- 
gni an'tangna chakrongani gimin Nengkaba 
gisep gisep uamangni maiba duko ga akon jok- 
atna jotton ka'skaachim. 

Nengkani ma'a-pade aditan rang gam gna- 
nggipa ong'achim. Uamang jedakeba jamsade 
jamsa bilsio mi pakkamaiachim. Nokoara 
mande bang'ja, ma’a-pa aro Nengka baksa 

cha'gipa me'chik sakgnisan dongaiachim. In- 
dake iamang sakbongana chu'onga cha'ani 
gnangchim. Nengkana indakgipa obostao don- 
gengon maming simbraani grichim. 

Nengkani ma'apa depante saksamangmang 
dongaiani gimin una namen ka'sabeachim. 
Bi samitingonin ua jeko bi'a ukon ma‘a-pa una 
on’ne kusi ong-atna jotton I aTongachim. Uni 
gimin Nengkani duk dongan dongjachim. Pilak 
nangnikanirangko ua ma‘a*paoniko man'na 
amachim. Indakgipa obostao Nengka dal'baaha. 
Una agreba ma'a pa una chake aganrongani 
gimin Nengka skatang dakna cholko man'aha. 
Uni gimin Nengka chanchininggipa bi’sa ong‘- 
na tariako man'jaha. Ua rasong dakrongachim 
aro bi’saskarangko nama namja pilakkon dak- 
dilrongachim, Jeba ong’bo; Nengka ka'donggi- 
pade ong'jachim maina ua an tangko donnuna 
jotton ka'rongachim. Maiba a’sel ong'ahaode 
Nengka an’tangde kenrakgipa ong’e jesomoioba 
an’tangko dosio ga'akatgija rakkina changa- 
chim. lako dakna ua bi’sa skarangni dakcha- 
kachi chu sokachim. Nengka saksande roamja^ 
ua pangnan bi'saskarang baksasa jechi re’oba, 
jeo rooba dongrongachim. Bi'saskarangba un- 
baksa re*na namnika maina ua uamangna cha*- 

anirangko bree onTongachim. Uni giminsa 
bi'saskarangba pangnan una chake gipinkosa 
matnange aganrongachim. larangna agreba 
Nengkani ma'a-paon songni bang'a manderangan 
janggi tangani gimin uni ma'a-pako gisik saatna 
ba uamangni depantena namgija bimingk man*- 
atna sikjachim. Bang’gija raanderangsan Neng- 
kani namgijako parakna aro uko matnangna 
ka‘sokaia; una agre gipinrangde sriksriksa aga- 
nmituaiachim. 

Skul jokmanoa bi’sarang pangnan noktang- 
tangchi joljol re'anggija ramarango neng’take 
ba banoba a'songe roe ba kal'grikesa noktang- 
tangonade sokangrongachim. Wachi kariode 
uamang song sambako jokpakgipa chiring 
bi'sao jroe rona skul jokmano re’angcheng- 
rongaha. Uni ja'mano uamang sepango dong- 
gipa Rengsilpani barioniko te'brong, te gatchu 
ba letchu cha'ue cha'rongachim. Rengsilpa 
iako namedaken u‘ia indiba nikdikara dongja- 
ni gimin gisiko ka onangarisan dongaingachim. 
Indiba cha'uanirangba dontongskaa dongjani 
gimin barioni letchu nangpagipade bon angpi- 
lengahachim. Indake uni letchurangko palpae 
paisa bikotpana chanchisoade magna ong'nasi- 
ehgachim. Salsao Rengsilpa an'tangni bariko 

nina re'baaha. Bi'sarang uko chekaon niksoe 
skctbakket ong one katsona chol ong’aha. Ja‘- 
p ingona sokoa letch u bigil galdamako nike 
Reogsilpa timsrangna mangsongaha. 

Indaken ua skul jokani somoio salgittamna 
kirigking baritangona re’ange wa'gegrimo dong- 
nue timaha. Saigittamnade bi'sarang re'bajaha 
indiba brigipa sale uamang gitchak rippet 
minenggipa letchu biterangko nikate namen 
mikbokaha aro chio aue romano cha'na skako 
chakchikna an^jae ake cha'na re'bataiaha. 

Uamangni ake cha'mitingo Rengsilpa 
wa'gfgrimonin saiataha aro uamangko jaksikna 
man'adipet tarake rikbaaha. Bi'sarang sket 
sleet ong'ondingdange kataha aro mitamrangde 
ong'onsrapjae dip dap chokone kataha; Indake 
Rengsilpani letchu ja'pangona sokangode bi'- 
Sarangde badeangskaaha. Tndioba Rengsilpa 
ka'onangbee uamangko sairoroe rikangaha. 

Bi'sarang chiringjoljol doe katangaha. Re- 
ngsilpa uamangko atte gonggasiko jako ra'e 
rikangaha. Adita chel'e rikangahaon Rengsilpa 
rong'te rimilao sa'mane chiosa mittal-bo'rak 
ga'aksrangaha. Uni jako atte ra'bitgipaba 
buringchina gobranga gita tang'angsrangaha. 

Ua chakate ja*sku sa’dikako rimToke, rong’toto 
asonge satrikana agre uamangko rikangna am- 
jaha. Bi’sarangba una kenen ga'akjoljol kat- 
joljol dakengachim. Indiba uni ga’ake, asong- 
rike dongako nikate^uamang ka‘dingaba ka*- 
dingaha. Indiba uamangba kenani gimin gam*- 
beede ka'dingna pa'jaha. 

Rengsilpa bi'sarangko skulni skigipana 
agane on*aha. Beanbebe, bi'sarangni kensoenga 
gitan skulo naparion uamangni skigipa bichal 
ka'na a’bachengaha. Bi’sarang man*adipet 
jechakaha. Uamangonikoaltuae kuTachakaniko- 
raan'jawa ine skigipa u’ie ja’mano chonbatgipa 
bi’sako an’tangni satnbaona re'bachina okaraa- 
taha. Bi’sa chonbeengani gimin ua grapna 
gitik gitik dake kena gnang skigipani sepango- 
na re’baaha. Unon skigipa uko ka'sina ku- 
rangko jakkale skulni badia bi’sa. Rengsilpa- 
ni barioniko letchu cha’uaha uko sing aha. 
Indiba ua bi'sana kakketko aganna namen 
neng'beani ong*achim; maina ua kakketko ag- 
anne on*ode bi'saskarangni bimingko agane on*- 
na nanggenchim aro uamang uko ja’mano dok- 
timolskagenchim. Pilsa gita ua toke aganskaode 
uamangni skigipani jakcbi dokako man'skagen- 
chim. Bi’saskana kenan batani gimin a‘ba« 

chengode ua bi‘sa jechakaha. Skigipa ka’onang- 
baaha aro ua bi‘sako nachil saldengdenge 
ka'onangani ku'rangko jakkale gam'bee sing'ta- 
itaiaha. Unosa bi’sa kenan gape aro nachil 
salani sa dikachakna amjae kakketkon agane 
on'aha. Nengkachi skangon skiako man'e ua 
bi'sa Kalengko cha'udilgipa ine agane on'aha. 
Kaleng an-tangni bimingko aganako knae 
namen jechakaha indiba bi'sani aganako bebe* 
ra'e skigipa ukon gipin bi'sarangna bate bilong- 
bate betsmitchi dokaha. Uni ja'manoba skigipa 
Kalengko skul jokmano chipchangrikaha. In- 
dake uamang sakgni skulo dongmitingo skigipa 
Kalengko manengtaiaha. la chango Kaleng 
an'tangni aganna mangsongako bon'en aganaha 
aro dakdilchongmotgipa Nengkako agane on'- 
aha. Indiba skigipa uko bebera'na sikjae 
batesa manengdapaha. Unsalo Kaleng bi'sas- 
kangrangko ka'onangan maiba dakpilaha. 
Haida, ua uamangoniko saksamangko rama 
re'angpilmitingo nikode jedakeba dokchongmot- 
genchim. Indiba ua darangkoba ramao grong* 
jahani gimin mamingkoba dakna man'jaha. 

Nokchina re'angpilmitingo Kaleng janggiltang- 
ko rim’roke niangaha, Ua chola ning’joljol 
dangdikate nion line sala gita maiba chinko 

u’ipilaha aro srep srep dake sa'dikaniko ma*- 
siaha. Uni gimin jedakeba an’tangni janggilo 
an'chi kampilaha ine chanchiaha: Nokona 
sokange bakan ua sriksrik ma'gipani janerako 
ra'ejanggilchikoniataha arobeanbebe an*tangni 
janggilo brek mitchek dakpile an‘chi kamani 
chinko nikaha. Ua asonge chanchion bi'saska- 
rangni tol*e on'anina dukko man'bataha. 

Unattamo Kaleng darangchiba rona ong’- 
katanga grichim. Ua nokon napchipe dongai- 
aha. Meattamkoba ua on*titisan cha'aiachim. 
Waloba ua bakan lekka poraia gri palango 
tuari ja'mano tusijripangsrangaha. Indiba ua 
bakan mikrakpilaiachim. Ma'gipa nokni kam- 
rangko matchote ka'mano nokningchina napa< 
ngoa Kalengni tuako nike poraijana manenge 
uko salchroaha. Indiba Kaleng poraijachim 
aro on’tisani ja’manon ua be’en rakjaenga gita 
palangona gitilangtaiaha. Ma'gipa uko maneng- 
taiaha indiba Kaleng jrip jrip matningkoba 
aganchakgija tuaiaha. Waltingahaoa ma'gipa 
simakaha aro maibakai tusiningna man'jaha* 
Apsan somoion uni sambao Kaleng tusina 
man'gija uchi bik uchik bik an’pilrurae dong- 
engako nichae dongani ja'mano lentren so'ako 
saldoe nioa Kalengni janggilo brek mitchek 

dakpile betsmitchi dokani an’chi kamani chin- 
ko nikaha. Unosa ua Kalengni obostako ma’sie 
sing'aha. Kaleng an'tangko skigipani dokako 
aganana agre mai gimin dokaha ukode agan- 
jaba. Ma’gipaba ukode sing’jaha maina ua 
bakan walo chakate babilsiona re’ange 
chiko ding ataha. Unon u'l soreao chiko ra*bae 
barao chi sime Kalengni janggilo adita ru*ute 
tape on'aha. Uni ja’manosa ua tusina man'aha; 

Antisani ja'mano bi’sarang porikka seaha 
aro ua porikkao Kalengan an’tangni classo 
skanggipa ong aha. Kaleng aro Nengka apsan 
Class II-o poraiengachim. Kalengni skanggipa 
ong’ahani gimin Nengka namen mikbuaha aro 
Kaleng aro skigipani kosako gipin bi'sarangni 
mikkango raatnanginiko dakaha; lamangni 
gisepo pangnan susagiikani gis'k dongkamaiaha. 
Uandake poraianioba changsao saksa, changgi- 
pino sakgipin dake classo skanggipa aro gni- 
gipa biaprangko ra'rongaha. Indake ong*on 
uamang saksa sakgipinko chonnike ba matnange 
agananirangko dakaha. 

Bi’sarangni kal'susaanirango ba kal'grikani- 
rangoba Kaleng aro Nengkani meliani grichim. 
Uamang sakgni maming saloba apsan dolo 

dongjachim. Indake kal susaanirango dingtang 
dingtang dolo donge uamang saksa sakgipinko 
jaksikna ba warachakna jotton ka'aha. Bi*sa- 
rang Kaleng aro Nengkani gisepo ning tua 
mitchigrikani aro saksa sakgipinko amna ba 
duko galonna jotton ka‘ani kamrangko u'iaha 

Salsao uamang skul ka'a neng takmitingo 
robol kal’engachim. Indake maiba a’sel chon- 
beaonin jegrikani ong'katbaaha. Dolsa dol-- 
gipin baksa nangtinggrikahaon ja'manode 
Kaleng aro Nengkani giseposa jegrikani ong'aia- 
ha maina uamang doltangtangna chake aganaha; 
Jeba ong'bo; uamang jegrikako dontonge kal‘< 
aniko a'bachengtaiaha. Indiba doignian robol 
kal'anina gisik nangbrejaha indiba kal'gipaska- 
ko saknaatnasa jotton ka*e marigrikesa kal'ska- 
aha. Indake Kalengni dolko golgni amaha aro 
gol chipaantion Nengkani dol chonnike gol gol 
ine chrikaha. Indake ka'onange a’bachengtaion 
Kaleng an tangan robolko ra’ange golsakode 
chipepilaha. Uni doini bi sarang kusi ong*e 
gol gol ine ianpako chnkskaaha. Kal'aniko 
a'bachengtaion Kalengni doloniko Nengkani 
doloni bi'sa ja'gatengo tingaha. Tinga man*' 
gipa bi'sa saknabee grapsi-mikosi ‘dakpile 
chakaha. Indakmitingo Nengkade batesa an*- 



Duk Man‘gipa Kaleog Aro Gipin Golporaog 1 1 


tangni dolko didiskae ka'dingstekaha; Kaleng 
ka’onange Nengkani doloni bi'saskarangko 
saknaatna ga'tingskaaha. Unon skul ka*pilani 
skaoggipa kantako dokaha. Uko knae dol 
gnichinin bon'chote amna gita kreogbate kal’- 
aha. Nengkani dol bang'bate amna jotton ka*- 
aha aro Kalengni dol golsa dongkuenggipako 
apsan ong atsrangna krengskaaha. Kaleng ja-a- 
tangona robol til'baako man soon uko bi‘saska- 
rangko ra’wengwatange Nengkani dolni gol 
sepangona ra'angaha. Kaleng ia chango golsa 
donggipako sulisrangna krengaha. Nengkaba 
an'tangni dolko amatjana gisiko krenge nisoaha. 
Maibakae Kalengni ja’aoni robol Jokangaha aro 
Nengkani sepangona til’angaha. Gol chipna 
mangsonge Kaleng krenge rikangaha aro chad- 
rapaha. Nengkaba watpaksojaha maina ua- 
mang sakgnini gisepo ian mongsongbatgipa 
somoi ine u’iaha. Sakgnian, uni gimin, an- 
tangtangni bill gimikchi amna jotton ka'aha; 
Kaleng chadrapoba jaksiksrapjaha. Nengkaba 
an'tango bil donga gimikchi mikchippile mande- 
tongtongsa robolko tingsoaiaha. Indake dakon 
Kalengni oko robol bilonge nangaha. Indiba 
bildapabani gimin Kaleng Nengkani kosakon 
ga’akjetaiaha. Robolba Kalengni oko nange 
til'angpilaha: Indiba golko rakkigipa bi'sa 



12 Duk Man’gipa Kaleng Aro Gipin Golporang 


jajabee ka’sine tang'anggipa robolko rimTik- 
nan man’jaha. Indake bon’chotao Nengkani 
dolko amsrangjaoba aosan ong’aniona Kaleng- 
ni gol chipachi ra baaha. Kalengni dol kusi 
ong'bee gol gol ine chrikaha, Indiba Kaleng 
an’tangde ga’akaonin chakatna man’jaha. Ua 
oktangko rim'tomarisa saknabee gojronaha aro 
dikdiksani ja’manon sibokangaha. Nengka 
an’tangni dolko gol chipabaoba Kalengko sak- 
naatna man'ahani gimin mamingba ong’nikgija 
gisiktango suk ong’aha, 

Adita somoi re'angahaoba Kaleng il’eng 
siksakjahani gimin Nengkani gisiko kena na- 
paha. Unon ua robol kal'ako dontonge an’- 
tangni dolko skulchina katdilangaha. Uamang 
jentensa skigipani re'bana skang soksoaiaha. 
Skigipa skul noko nape niwingwange niahaon 
Kalengko nikjaha. Bichal ka’on bi’sarang 
kene Kalengde bachiba re’anga; uamang baksa 
dongja ine tol’e aganaha, Aditani Ja’mano 
Kaleng kending kending re’ange skulona so- 
kangaha. Skigipa uko niksoarion bachi roa- 
manga uani gimin bichal ka’aha: Kaleng kak> 
ketkon aganaha aro bi’sarang Jena man'jaha. 
Indiba maikai ja’manchakaha uani gimin bichal 
ka’on Kaleng an'tangko Nengka tingprete sibo- 

kataha ine agane on*aha. Nengka jechakc- 
Kalengo dosiko galna jotton ka*aha. Indiba 
ianoako skigipa uni aganako ra’chakjaha. Jeba 
ong bo; ia changode ua bi’sarangko sasti on*- 
jaha. Indiba uamangko manenge mikkangchi 
indaktaijachina aganaha. 

Jagittamni ja mano bi'sarang bilsini porik- 
kako setaiaha. la change Nengka krenge 
poraiaha. Indiba Kalengde ma’gipa sachanga 
hani gimin name poraina mairpajaha. Uni 
girain ua an-tangni man*akosan sena chol ong’- 
paaiaha. Ircjh ua doatako man’oba skang- 
gipa ong'e chadengna man'jaha arc gnigipa 
biapmangkoba inan’gija giltarogipasan ong'ai- 
aha. Uni tang’onang nike skigipa Kalengko 
manengdapaha. 

Unsalo Nengka gipin bi'sarang baksa rama- 
jol jol re'baengachim. Nengka an’tangni skang- 
gipa ong ani gimin rasong ebabeaba. Indiba 
ua uano dontongjaha maina ua Kalengko 
chonnika gnang aganna a'bachengaha. Kaleng 
bame on*gipa bi'sa ong jachim. Je obostaoba 
ua Nengkakode warachakrongaiachim. Uni 
gimin uamang sakgnian saksa sakgipinko chon- 
nikgrike ja’mano jegrikani ong*srangaha. Ia 
chango bi'sarang darangnaba cbakgija jrip jrip 

niari dongaiaha. Jegrika amchakjee ja*raano 
Kengka aro Kaleng rim’grike dakgrikaona so- 
kangsrangaha. Kaleng Nengkako stape, nol'e, 
uni skoo jaktome dokaha. Nengka krengprete 
Kalengni sinjetaoni jckaha aro bakan chadenge 
an’tangni jeponiko churiko sal'oke su'na jak 
engaha, Ei'sarang jajrengchake chrikaha. 
Kaleng chanch'sokjae janggilchi bakan chat ate 
bitine kataha. Indiba Nengkani churi enga 
gnang jak wingwangani gimin Kalengni jako 
nangbake on’tisa matchitahaon arrchi nakat- 
baaha. Kaleng bate ka onangaha indiba ua 
da*o simsakbena nangaha. Ua cnuriko ra seke 
galna man’ode namkale doke watsranggen ine 
chanchiaha. Nengkaba jaktango churi donga- 
ni gimin wacharoroal a. Rang’san chasirape 
Kaleng Nengkani churi gnanggipa jakko rim*- 
aha, aro churiko ra’sekna jotton ka’aha. Indak- 
mitingo maibakae Nengkkani jakkoba churi 
nange adita bilonge mataha. An'tangni jakko 
matako nike aro an’chisrasra jokbaengako nike 
Nengka kena napaha. Upon Kaleng altuae 
Nengkani churiko ra’seke galatna man*aha, 
Nengka bakbakan an’tangni slet aro ki'taprang- 
ko jaksamsachi ra‘e aro an'chi ong'enggipa 
jakpongko samgipinchi rim'kope grape bi'saska- 
raogoni ma‘a*pana aganna ta rake katangaha. 

lanpako bi’saskarang Kalengnan chakc 
aganaha maina uamangni mikkangon phuriko 
bikote Kalengko su’na anrchengachira. Jeba 
ong'bo', uamsng Nengkani grapako nike uko 
ka’pong ine chanchie namnikjaha. 

Salgnini ja’mano songni manderang ia 
a'selni gitnin melaaha. Nengkani ma*a-pa 
Kalengko dosi on*aha aro uano melapagipa 
bang’bata manderangan Nengkani raa a-pana 
chake aganaha. Melaao chanchien Kaleng nima’a- 
pako alok gilna aganaonan sokangpilaha. Jeba 
ong’bc; ia chango kema ka'kue changgipinode 
donchongnotjana tik ka’aha. Kaleng gita 
dfnggu bi'sako songo donchana man'jawa ine 
uamang matnangaha. 

Kalengni ma*a-pa melaao kratcha'e jaksi 
chike dongpaana agre mamingkoba dakpana 
man'jachim. Uamangni aganako knachakgipa- 
rang bang’aba bangjaxhim. Uni giminja’ma- 
node uamang jeko aganaoba jrip jrip dongsran- 
gaiaha. 

Melaani ja'mano nokona sokbahaosa ua- 
mang an'tangtangni ka’onangako Kalengo one- 
skaaha. Ma’gipa aro pagipa Kalengko ka*- 
onangbee sibokpile dokaha. Uamang Kalengni 

agana kattarangko knachakjaha. Adita somoini 
ja'mano^a Kaleng mikselpilaha. Unon ua 
asongaha. Indiba uni ka*tongo ianpako naraen 
duk chipaba. Mongsongde, ua an’tangko dost 
on'grimani gimin songni manderangni kattao 
bebera’na man jaha. Ua songni me’aparangko 
mitchina a'bachengaha. Minggipinara, ua an*> 
tangni ma a-pani ka'tong rakani gimin aro 
pangnaba an'tangna kakketnamangba chake 
aganpajani gimin duk man'aha. Ua ja*a jak 
rimTokroroe an'tangbi bilni kri ning'tue iarang- 
ni gimin chanchie niaha. Indake chanchien 
ja'mano Kaleng duk manToroe ka'siksike 
grapsrangaha. An'tangna ka'sagipa ia a'gils 
ako darangba gri ine Kaleng bebera’na a'ba- 
chengaha. Songni manderangoni saksamangba 
una chake jaksi teng’samangkoba de’doatgipa 
grichim. Pile ua be'entangna adita gisik on-e 
rimTokjol jol niaha aro dokani ripomanirangko 
nikaha. 

Dokani sa’dikanade Kaleng gisik nangbre- 
jaha. Ua iachango manderangni ka'sachakani 
donggijani giminsa chanchibate mikchi rue rue 
ong'katpile duk man'bataha. Manderang an*- 
tangko maina inditana kingking miknenga aro 
tol*e on'na ska ? Maina uni kattakode chang- 

samangmangba bebera'na sikja ? Bi'saskangna 
bate ua inai namjabatako dakahani gimin uko 
jinmaraag mitchitena nanga ? Kaleng a’sel> 
rangko chanchibeoba u'isokjaha. 

Gipin bi sarangni ma*a-parangde detang- 
tangnase chaktoka; uamangde detangtangni 
kattakosa bebera’na sikaia. Detangtangni 
maiba doso ga'akode uamang pangnan gipin 
bi'saona dosko ga'pakatna jotton ka’a. Ua 
an’tangni ma a-pako chanchie nion namen ding- 
tanganikosa nikskaaha. Uamangde uni kattako 
changsaba bebean ra'jachim aro una chake 
aganaba dongjachim. Bi’sa jinmani aganakode 
tol'omangba uamang bebera'na sikbata ine ua 
chanchiaha, Indiba mai a*selni gimin ? Maini 
gimin gipin ma'a-parang an'tangtangni dedrang* 
na chaka aro uamangni dosko chonata ? 
Kalengna iako ma*sina neng'beani ong'aha. 
Uni gimin ^a cfaanchiaha, ia a’gilako maming 
saloba kakket dakode namnikako man’jawa. 
Tol*ako bebera'na tarigiparangsa ia a'gilsako 
gapa. Pilakan an'tangtangkosa kakket ong*- 
nikaia aro sakgipinni tol'e aganoba an'tang- 
tangchi namgoi ong'eode uko ra’chakna kusi 
ong*tokaia« Indiba uni ma'a-pade indakeba 
oflg'taija maina uamangde una changsamangba 

chake aganan dongjachini. Uamang mai dak- 
gipa manderang Kaleng chanchibeaba indiba 
ina'sina amjaha. Ua chanchiaha, una ka'sagipa 
ia a'gilsako darangba gri. Uni ma’a pamang- 
roangba una ka’saja. Atchiaoni da'alona king- 
king uamang una changsamangba ka*sae dakan 
dongja; uni kattako bebera’echangsaba una cha- 
ke agankuja. la obostako da*o Kaleng ma'sina 
a'bachengaha aro indakgipa obostaoua mikkang- 
chi janggi tangnaba neng*nikaha. Indiba una mai 
chol ? Bi*sa mande maiko dakpana man'genchim ? 
Kaleng nokoni kate dongna chanchiaha. Indiba 
ua saona kate bano donggen ? la songo bano 
uni ma*drang gnang ? Kaleng sandiaton 
u’ijaha, nokantioniko niatoba nikatjaha. Indiba 
ua mingsako da’o ma’sina a'bachengskaaha. 
Bang’bata songni nokrangan Nengkani bak 
nangegipararasa ong’achim. Uko rorimgipa 
bi'sarangba bang’batan Nengkani bak nanggipa- 
rangsa ine Kaleng da'o u'iaha. Unon Kaleng 
chanchina a’bachengtaiaha, indakesa pilakan 
Nengkanarara chaktokengama ? Uni a’selsa 
uni ma'a-pa uko ka'donengama ? Indake png* 
ode ua ia biapo janggi tangna chol .gri^ 
Kaleng iarangko chanchibee be’entangni sa*dik- 
anirangkode gualpilaha. Ua bate batestt duk. 

manToroaha aro da'oba changsa uni mikrono 
mikcbi nakatbataiaha. Ua changsa mikchitang< 
ko ipake galaha indiba uni mikchi tipjaha. 
Indiba ua neng'beahani gimin mikchi ong'ajol 
jolan tusi jripangaiaha. 

Uni tusimitingon uni ma'gipa uko biap- 
tangona de’tome ra’ange palango tuataha. 
Kaleng an’tangko basakon de'tombaaha uko 
u’ijaha. Palango tuate ma’gipa uko janggilo an*- 
:hi kamgipa biaprango rim'rokengachim. Unosa 
ua an’penbae mikrakbaaha. Indiba uni mik- 
colode mikchian ran*kujachim. lanpako ma*- 
;ipa ka’sachake unPmikkoloni mikchiko ipakaha 
aro uni mikkangko rim'rokaha. Indake dakon 
Kaleng bate" batesa grapna skaha aro uni mik- 
•ononi mikchi rue rue ong'katbae, uni pegita 
okange biapo ga'akaha. Aditani ja'manode 
la mikkang rim‘tipe ka’siksike grapsrangaha. 
Calneng duk ong’chongmotenga ine magipe 
rie uni mikkangko rim'roke una ka'saani 
attarangko aganaha. Indiba Kalengni duk 
:omiangjaha; Ua ka'siksikchae dongaiaha. 

Kaleng ma'gipako inaha, ‘*Ai, na’song 
naina changsamangba angni katta bebera'ja ? 
^angnade angaba namgijako dakjachim indi- 



20 Duk Man'gipa Kaleng Aro Gipin Golporang 


mangba na'simang sakgipinni aganako bebera‘e 
angko pangnan dokronga.” Maina ? 

“Mijaoba anga Nengkako churichi su'ja- 
chim batesa Nengkasa angko churichi su*na 
am*ani giminsa angara uko ra'seke galachim; 
Indiba ra'sekmitingo maibakae churi nangesa 
matnangaha. Angkoba bini churi mataha; 
lakai, nibo. Bebegitaba anga baoniko churiko 
man’pagenchim ? Indiraangba na'simang angni 
aganako bebera’na sikja.” 

Ma’gtpa Kalengna ka'sachake duk man*- 
chakpilaha. Kalengni aganani bebe ong'jade 
ong’jaenga ine ua ma'siaha. Ua pangnan an*- 
tangni aro segipani Kalengna daka kamrang- 
koba da'o chanchiatpile niaha. Indake dakon 
uamang sakgnian Kalengko doke*sate donana 
agrede uamangni ka'saani kamko mesokjaenga 
aro an’tangtangni depanteo bebera'jaenga ine 
nikataha. 

Unon ma’gipa aganaha. “Nibo, Naleng; 
chinga nang'ni kattako bebera'ja ong ja. Chinga 
nang na ka'saja ine na'a chanchiama ? Indake 
ong'ja. An chingo ma’drang bakska dongpaja. 
Sawa an'chingnara chakpagen. Gamba-rangba 
anxhingo dongpaja. Darangan an chingkode 

mikcheptokaia. Ong’anaba ong-janaba an'chin- 
gon dosikode gale donaigen. Dal'giparakgipa 
dongpaosa an'chingna chakpagenchim. Ati'- 
chingde chol gri; chakchike dongana agre 
maiko dakpagen ? larangni gimiii chinga 
baditan duk man 'a indiba chol gri ong'e jrip 
dongna ga’akaia, Nang’ mama tangengkuode 
an'chingna chakpagipa dongpagenchim.” 

Kaleng da'osa obosta chong-motko ma'sina 
a’bachengaha. Indake uni gisiko duk ong'ani 
namkalaha. Ua an'tangna ma*a-pa ka'sajade 
ong'jaenga ine u*ie uni ka’tongoni jrimbegipa 
bal da'o ritchengkalanga gita ong’aha. Una 
agreba an’langtangni ma'drang gri ong’an 
baksa rang, gam dongpajani a’selsa indakgipa 
obostarang ong’enga ine beberama a’bachengaha. 
Ua indakgipa obostaoni jokna cholko gisik- 
tango sandiaha. 

Unon Kaleng ma’gipana aganaha, “An’ching 
bachiba dongskana hai, ai ? Banobade an'ching- 

na ka'sagipa dongnaba donga, la songode anga- 
de dongnan sikjaha. Angasa pangnan biming ol- 
kamaia', angasa pangnan dosi ong'kamaia. Dak- 
chongmotgiparangde Nengkani dolrangsachim.” 

Ma’gipa mamingkoba aganchakagija gisik- 

tangQ jrimbee chanchiari Kalengni mikkangka 
rimTokari dongaiaha. Aditani ja'manosa ua 
ka'sine ka’saant kuTangchi janggi tangania 
maikai neng‘nikanirang, dukrang aro kakket 
ong janirang ba mitchianirangko man’a uarang- 
ni gimin bang'bee aganaha. Kaleng uni agana 
kattarangko knatime ja'mano tusi jripangaba. 

Jumangchide Kaleng duk man’bee nia'a pa- 
ni nokoni katangbebeengaha. Ua an'tangni 
ba’rako chonbee katome songni salgipengchi 
dakanggipa ratnako re’angaha. Ua saksan 
ong'oba maming kenani gisik uni ka'tongo 
dongjachim. Uni gisiko badia songona sokegen 
u’isoanibd grichim Ua an'tangni songoni kata- 
ngenga ukosan u iaiaha. Adita re’angon ua apal- 
begipa, niwa nikwatsokpilgijagipa bakrako 
mikkangtango rang'san nikaha. Ua bakra gitan 
uni ramaba dakangachira. Bakrao ua burung- 
na agre mamingkoba nikjachim. Pilakchiko 
niwilwale nioba buringna agre Kaleng maraing- 
koba nikjaha. On'tisa chadengdikani ja*mano 
Kaleng ua rama gitan cheke re angaha. Pile 
uni mikkango dal'begipa chibima dilsa naka- 
taha. Ua chibima salaramoni saliramona goog- 
ge ske dake jokangachim. Chibima dal'a aro 

'!i 

tu'beachim. Kaleng chibima rikamona re'bae 

niaha aro ua chiko nionaton rikrak rikrak dake 
nikaha. Unon ua maikai ia chibimako batsot- 
na man’gen chanchiani ong'kataha. Niwilwale 
nioba ring ba wa’chap ba maming gitchonak- 
gipa bostuko ua man*jaha. Uni gitnin Kaleng 
ia chibimako batsote re na cholko man’jae 
rikanio chadenge maiko dakgen chanchichae 
dongaha. Ua jrobate rema ka sokjaha maina 
chibima dal'bea aro tu'beachim. Da’o nokchi 
re'pilnade ua sikjaha indiba mikkangchi re ang- 
kuna gitaba una champengani nakataha. Uni 
gimin Kaleng duk man'e asonge chibimako 
nitate dongaha. 

Adita ru'utani ja’mano uni janggilchini sao- 
ba uko pakkreo rim’dapeaha. Kaleng to’tro 
ong e, an'pile chadengaha. Unon ua nikronggi- 
jagipa mandeko nikaha. Indakgipa mandeko 
aro ganding chindingko ua pangnaba nikku 
jachim. Indiba ia mandeni mikkango ka’sa- 
chakanian gapachim. 

A’gital mande Kalengko nie sing’aha, 
“Kaleng, na’a saksan bachi re’enga ? Nang’ma 
nang’pa nang’ko nikjae jajrenggnok. Na*a 
saksan, kenja ?” 

Kaleng duk ong*a gnang aganchakaha, 

*‘Anga songoni aro ma'a-pani nokoni katenga. 
Ua songo angna ka'sagipa darangba dongja; 
aDgko mitchigipararasa. Anga bang'en dukko 
chakaha; indiba chakchikoba amjaha. Uni 
gimin gipin biapo dongon suk ong'kalgen ine 
chanchie nokoni katenga.” 

A’gital mande ka'sachake inaha, “Indiba 
na‘a bano donggen ? Na'a badia songo dong- 
gen ? Nang'ma nang’pana na a ka’saja ? Ua- 
mangde nang'nigiminan namen jajrengenggnok. 
Nang’ma nang’pa baksa na'a dongna sikja ?” 

Kaleng inaha, “Anga ai aro babana ka'saa. 
Uamang baksa dongnaba ska. Indiba uamang 
baksa dongode anga apsan songon dongkuna 
nanggen aro duk man'angkugen. Uni giminsa 
uamangko wate katna nangao ga'akaha.” 

A'gital mande agantaiaha;, “Atcha, indide, 
na'a ang’ baksa re'na namnikgen ? Angni 
songode darangba nang'ko duk on'jawa. Na'a 
kusi ong'e dongna man'gen.” 

Kaleng kusi ong’bee uko nidoe agancha- 
kaha, “Indide anga nang’ baksa re'na kusi 
ong'begen. Anga nang’ baksa re'pagen. Indiba 
ia chibimako maikai batna man'gen T 

Sakgipin aganchakaha, “0, na’a uni gimin- 
de jajrengnabe.” 

Unon ua a'gital mande Kalengni jakko 
rim'e chibimani dramona re’dilangaha. Kaleng 
jajrenga gnangsa re'angpaaha maina uade 
chibijiako batsotna man'Jawa ine chanchienga- 
chira. 

Indiba dikdiksa somoina uamang re’ang- 
mitingon ua mandeni mikkang bimang ding- 
tangaha maina uko da*o sa'gre gitasa nikska- 
aha. Una agreba uni ganding chindingba 
gimikan gipok pil tokaha. Kaleng aiao inmane 
ia mandeko niengachim. Indiba uni gisiko 
kenanide dongjachim. A'gital mande maming- 
koba agangija Kalengko ka'dingsmitesa niaiaba. 
[ndake uamang chibimani dramona ong'onang- 
iuaha. Indiba uamang sakgnian tang dona a*ba- 
;hengaha. Kaleng badita chue tangdororoanga 
nditan aiao inmane ia mandeko nitataha. 
[ndiba ua da'ona kingking katta mingsakoba 
igangija Kalengko ka'dingsmitarisa niaiaba. 
ndiba ua Kalengni jakko rim'akode watjaba. 

Kaleng pangnaba bangbango bile nikpaku* 
achim. Uni gimin una da'o namen aiao in- 
nanani ong'achim. Ua kusi ong'aba ong-beaha; 
waleng ka'mao donggipa chibimako tangkani 

siliting gita ro'dingding nionataha. Una agreba 
ua ka'mao dcnggipa bolrangko aro a’brirangko 
on'beesa nikataiaha. Chel'beao ua songni nok- 
rangko bokrek boktek dake nikataha. larang- 
ko aiao inmanan taksa nimitingon uamang 
tang’dororoangaha. Unon uamang aram gisep- 
ona sokangaha aro uni ja*mano Kaleng niwil- 
waloba mamingkoba nikna man'jaha. Ua ka'- 
mao aramrarakosa nikaiaha. 

Uko jakbitgipa mande a'gitalde da'omang- 
ba maming kattakoba agankujachim. Indiba 
ua Kalengko ka'dingsmita gnangsa nie dong- 
engachim. Indake uamang aramrangni kosako 
balboangkuaha. K-. lengba da'o kusi ong'roro- 
angaha aro ua tusimitingoba ka'dingsmitaha. 
Uni tusienggipa raikkango da'o kusi ong'ani 
aro ka'dingsmitani nakataha. Indiba uni mik- 
kolode samgnion mikchi gape dongkuengachim. 

Pi ingo ma'gipa Kalengko de'mesana dring- 
ona napangaha aro uakochakatchina okamaha. 
Indiba Kaleng jri jrip tusiari chakatgija donga- 
iaha. Uni gimin ma'gipa uko morekreke de*- 
mesana chanchiaha. Indiba uni beenko dang- 
tapon suuri chikakosa u'iaha. Kalengde tusia- 
baibai il'eng siksaka gri donga iaha. Uni mik- 

rononi mikgisep gita walo joke katanggipa 
mikchini ramako da’onaba nikna man’engkua- 
chira. Uni mikron samgnion da’oba on’ti- 
prakde mikchi sikkatengakuachira. 

Unon ma'gipa uko gipake gam beegrapaha. 



Tengre Me*chik 


Indita ru'ute tuahaoba Tengre maming 
il'eng siksakagri palangon dongaiaha. Ua ku- 
sik-waring on'aba dongjachim. Tom'tome 
mittale tue dongana agre ua maming dakaba 
dongtaijachim. Uni be'enni kosako nambegipa 
ba’rako pindapachini. Uni ka’tong tiktako 
gitchakgipa, nitobee balchichaenggipa golap 
bibal balgittamko saoba ra’bae doneaha. Indiba 
Tengre iarangna maming simsakaniko rektek 
mesokjachim; Ua mikchipari tom'tome tue 
dongaiaha. Uni indake dakani gimin uko 
duule asongenggipa manderang, uni ma^a paa, 
ma'drang, songsulrang aro uni namnikgipa 
ripengskarang mamingko dakna gita cholkon 
man’jaha. Indake pringoni da*o salbelasa 
ong'pilahaoba Tengre mikrontangko oan’ dong- 
kujachim. Ua ka’onangenggipa gita, jrip-mittip, 
ku'siktangko ojaha; kenbeenggipa gita ua il’eng- 
siksakjaha. 

Uko dongdulenggipa manderangni mikk- 
ango duk aro jajrenganian gapachim. la me'- 

Dhik maina ia salde indake dakronggijako daka { 
Mai balwako rang'sitman’e, badia chiringni 
:hiko ringgake, mai biteko cha mane uni gisik 
iro dakbewal dingtangsrangjok. Sawa una 
mai budiko skie on'jok. Manderang jajrenge 
chanchiana agre mamingkoba dakna man*jajok. 

Gisep gisep uko asongdulenggipa mande- 
rangoni ku'sa ku'gni agana kattana agre nok- 
dringo darangan jara, ku'ma gita, jrip donga- 
chini. Indita bang’gipa manderang jrip jrip 
donganiba uko nikgiparangnade aiao inmanani 
ong'taiachim. Pangna ka’dinge roronggipa 
uni songsulrang, uni rorimbegipa ripengrang 
ia salo mai ong'tokaha ? Haida uamang tusie 
dongenggipa Tengreko mikrakatna kenengakon. 

Tengreni ma’gipa buchumade, da'nang, uni 
skopango palang rikingo sko done ka'siksike 
dongengachim. Uni mikkangde, da'nang, duk 
ong'ani giminan simaming ram'aming dakpU- 
aha. Uni pe samgnion mikchi jokonbaaniko 
chin dake chingchate namen nikna man'pila- 
chim. Tengreni tuenggipa palangni sambengon 
pagipaba chadenge uko nie dongeogachim. Uni 
mikkangoba mikchian rue rue tipchanggijan 
jokbaengachim. Indakmitingo, nokdringni 
a'palo, sarao asongenggipa manderang aro uko 

u*igiparangba gisiko dongiogija duk rnan'- 
paengachini; Tengrena ia sale mai ong'aha. 
Uamang ku’misichisa uni gimin agangrike 
dongengachira. 

Unon Tengreni tuenggipa nokdringni sain- 
sachini grffpani kuTangko knaaha. Ua kuTang 
namen ka’oksiani ong’achim. Indakgipa ku - 
rangko knasoania Tengreni tugipa dringo dong- 
enggipa pilak manderangni ka’tongko su’pekeaha 
Manderangni ka'tong be'na abachengaha. 
Mongsongde, Tengreni ma'gipaan ka a chakna 
ansjae an’tangni demechikni mil'kangko rim - 
roke gam e grapsrangaha. Gipin me'chikma- 
rangba chakchikna amjae au au grapna a*ba- 
chengaha. Mikchi soling solang sepango cha- 
dengenggipa pagipaba ka a chakna amjae ka‘- 
siksike, mikkangtangko rim tipe grapsrangaha. 
Indiba ua bakan an'tangtangni turam nokdring- 
chi napange palangtango tuegam atbregija gra- 
paha. Uko ka’dimeatna darangba nokdringona 
napanggipaba dongskajachim. 

Indake ji ja ji*ja grapani ku’rangko knaon 
Tengrena mikrakbaanina kenchakani ong'pil- 
aha. Indioba, da'nang, Tengrede uan, uan; 
tusiabaibai dongaiaha. Ua tusidapenggipa-gifa 
mamingkoba u'igija, bcUntangmangmangkpba 

il’eng-siksakgija, apsan biapon dongaiaha. Uni 
be'enko namedake nitate dongode ka’tongko 
rang’sitengni gita mojim mojim dake nikaia- 
chim. Indiba ua mainall-engja. Uni ma'a-pa, 
ma’drang aro songsulrangni duk man’aniko ua 
mamingba ong’nikjaengania ? Uko asongdu- 
lenggipa manderangni ka'beanirangko Tengre 
u'ipaenggenchimma ? Sawa uko agane on*na 
aragenchim ? Uamangni ma ringaniranga una 
raai ong’epaenggenchim ? Darangba u’ina 
manjaha. 

Haida, sawa u'ia; Tengre ma a-pani ka’- 
beanina dukde man'chakenggenchim. Uni ka’- 
tongo uamangni jrimbegipa janggini balko 
chilchake uamangna kadimeaniko ra’bana 
man ode ura mairongpile katchaani ong'gen- 
chim. lakoba, chanchie niana agre, darangna 
u’israngnade manjaha. 

Tengre ru’uta salrangna saaha. Uni ma'a- 
pa uko tange rakkinanian'paarok ine chanchie 
ka’nilstapaha. Uamang ru’uta salrangna sam-^ 
rangko jakkale, cha’o cha’napgija, gisiko tikkit; 
tikkit dongtojae, roo rosiksake, walo tusinagiia 
Tengreko mikkang rim’rokani walko seng'at-j 
rongachim. larangko Tengre an’taijgba naraenu 

u'ia aro ua da'o iarangko gisiktango jojrang- 
jrang rongtalbeen nikatenggenchim. 

Jeba ong'bo; ka'nilanirang pangnande chu’- 
soka ong'ja aro iarang da*o badeangaha. Ua- 
mangni krenge jotlon ka’anirang maming namg- 
niko ra bajaon maikai chaktogija dukchi wep> 
ripako man’aha iako Tengre an'tangba nikpa- 
enggenchim. Indaken ua uamang baksa kalim- 
rimpaenggenchim. Indiba ukoba sawa u ia ? 
Tengrena agre iarangko tale agane on’na man*- 
gipa ia a'gilsako darangba dongja; indiba uara 
da o ku'sik onan simsakani griskajok. Uni 
ku'rangko ia a’gilsako darangba knataina ka' 
dongani dongjaha. Uni kusi ong'gipa mik« 
kangko darangnaba mesokani ong’jawaha. 
Manderangsa uni mikkangko aro knatogipa 
ku'rangko gisiktangtango chipe ra'aignok. Una 
agrede. Tengre an tangde mamingkoba dakja- 
waha. 

Tangrikenggipa manderangsa ka'a be'a, 
grapa aro skima; indiba Tengrede indake ong'- 
jachim. Ua an'tangde asongdule duk man*- 
enggipa aro mikchi rue rue ong'katbaeng- 
gipa mikkangrangko nike maikon chanchipiK 
eoggenchim. Manderangni indake dakako nike 

haida ua gisiko dongtopiljaengiiaba dongachim. 
Ua an’tangde an'tangko siaha ine chanchijaeng- 
genchim. Sia mai daka ukoba ua an'tangde 
u'ijaenggenchim. Tengre an tangde juniang 
nikengasa ine chanchienggenchim. Indiba bang’- 
bea maiiderangni tora*dakako nike haida uni 
gisikoba maiba dongtogijanidenakatenggenchim. 
Mongsongbatede, ua an*tangni bimangko name 
palango tuate, ba‘ra nambeako pindape donako 
nike gisikode dongtojaenggenchini. Biade golap 
bibalko namniksrarga arc an'tangni ka'tongo 
bibal balgiltamko nikate, haida, uarangna 
nvkbokatengnaba gnangchim. Ua an'tangni 
golap bibalrangko jako ra*e, similgipe, knio 
pote ba lekkao dape donrongako da’o rang’san 
gisik ra’atenggenchim. 

Haida, ua an'tangni ma’a-pa, budepa buchu- 
niako gale re angnade ka'pakangenggenchira. 
Pilsa gitara noktangni manderangko an'tang bak- 
sarimangpanabauni gisiko skanide dongenggen- 
chim. Ja'pingtango rime roronggipa jonggipa 
chonbatgipakobd ua watangnade ka'pakangeng- 
genchim. Una agreba an'tangni ja'manchi 
ma‘a-pa, jong'gipa nogiparangko sawa nirok- 
sandigen uarangni giminba chanchibee jajrenga 
gnaogsa Tengre watangenggenchini. larangko 



34 


Tengrc Mc'chik 


Tengresan rongtale agane on'na mangenchim. 
Indiba uara da’ode bimangarisanjok. 

Mongsongde, ua saksan ripeng-baju gri 
mandeska baksa dongrimaoni rang‘san ekangna 
nangahani gimin uni gisiko baditan dongtogi- 
janiba ong'enggenchim. Haida, Tengre iani 
gimin an’langan namen tala aro somoi sokoa 
sakantian maming u'irikgija indake dingtanga- 
nio ga'akgen ine ma'sianio ua ka dimeaniko 
man’pilengnaba dongachim. larangni giminba 
manderang chanchie dongana agre u'israngnade 
man'jaha. 

Biade me'chik bi'sa ong’oba darangba re’- 
dilgipa grisa saksanmangmang re angna nanga- 
iaha. Pilak a’gilsakni chanchianirang aro ong*- 
anirangko badee ua da'o gital sigijagipa jang* 
giko man*skae dingtang biaposa dongskagnok. 
la a'gilsak namgijagipa biapo, saknaani, dukni 
aro jajrengani songo maina dongchagsn ? So so 
jengjeng, dakgrik-dinggrikani aro cha asia aro 
sabisian gapgipa a'songo maina duk chakcha- 
gen ? Oipinchi re*ange uarangoni joke dongon 
nambata. 

Uni gimin Tengrede songreangaha. Ua 
ripengskarangni, ma’drangni aro ma’a-pani 
beng aniko manigija saksan re na tarie da‘o 

uamangni nikrikgijaan badeangaha. Ua sorok- 
pa angdingdingko nipilraanggija, rama tongtong 
nlarisa re'angaingjok. Rama a’paljaoba re*na 
re'toa; buring diltuoba dikprade ong’ja; saksan 
ong’aioba mikkutengteng dakja. Indake iarang- 
ko pilakkon badeargirano ua namgipa biapona 
sokangaha. Rama samtangtangchin apalbegipa 
aro tu'begipa a kuang gnanggipa biapona sok* 
eon niwatna niwattobeachim. Tengie iano 
dongdike aditan balwa ringe neng'takaha, Ua 
salgrochiko apalbee niwatna man'achim. Inda- 
ken ua suk ong'bee sulsul salgrochiko niroro- 
angaha. Chel'beao a'biding ja'reto ua bokrek 
boktek dake nokrangko nikataha. Badiaan uni 
nok ong enggenchim Tengre chanchie niaha 
indiba u’isokjaha. Una agraba ua a'ba cha*- 
gitcham porongrong dake donggipa biaprang- 
koba nikataha. Salgipengchiko an’pile niatska- 
on ua ka’mao a*pal rarakosa nikataiaha. Beben, 
a’brirang gnang indiba salgroo donggipa a’bri- 
rang gita uarangde chupajachim. Chubatao 
chadengeniatengani gimin Tengre ua a'brirang 
baditan chupaenggenchim uko chanchie nion 
U'inade raan’jaha. Apalo ge'a gamanirangko 
Tengre nikataha aro song dam bri dambonga- 
mangko a’bri giseprangoniko nikatna man'a- 
chim. Tenere ua songrangni giminba dikdik- 

sa chanchie niataha. Indiba niai soagrangan 
ong’enggenchira ukode u’ina man'jaha. Nisvat- 
rikrikange Tengre chel’beao teng’chakenggipa 
chibimakoba nikataha. Ua chibima salgrooni 
a’bachenge apalbegjpa a'palko duule jokdule 
salgipengchina rikamjoljol jokaiigachim. Sal- 
gipeng salaramchipako a'kuangni bakon nina 
nitoriri dake a'ningo gadang gadang dake ding- 
tang dingtang ro'ongrangni bakrangko nitoriri 
nikatna man’achim. Rong chun-ni aro koilani 
ro'ongrangko ua be'wakgimin a’kuangni bako- 
niko nikatna man’achim. Indakgipa nikani- 
rangko gisik nange niroroe Tengre adita sorao- 
inade an’tangkon gualpilaha gita ong’aha. 

Adita dongani ja’mano ua rangsan maiko- 
ba gisik ra'gitika gita chadengaha aro gana- 
tangko dokpronge re'na re’chakattaiaha. Uni 
re*a mikkangao ja’ku kolgrikmang chel ao a'ting- 
gak daka dongachim aro ua gitan ramako 
dakangachim. Rama samtangtangchin balgra- 
gimin kasirangni balkasin balsri balana dok- 
dek dokdek dake, duk, suk u'ipagija baljing- 
jangana Tengre kusi ong’chakpae, an’tangni 
dongalbagimin duk ong'enggipa ma-drangko 
guala gita ong*e ramajoljol re’angaha. Una 
agreba ramasam jaksokao rittak ritlak baleng- 

gipa dikge bibalranekoba ua nijoljolange aro 
raitamko ake jako ra’e uarangko name niroroe 
re’angaha. 

Indakmiting somoio Tengreni raikkango 
maming kenaniko nikjachim. Uni gisiki ma- 
ming sinlianiba nabaa dongjachim. Indake uni 
raikkango ka’dimeani gapachira. Tengre ma- 
mingnaba sinisakagri saksan re'angaiaha. Ua 
bakroe re’angahaoba darangkoba grongtai- 
jachim. Jeba ong’bo; ua antangan ia 
ramako pangnaba re'e nikkujani gimin banona 
sokahachim ukoba u-ijaenggenchira. Indiba 
indakarangna Tengreni gisiko maming chanchi- 
aniba dongskajachim. Rama re’gipade pangnan 
soknakgipa biapni gimin chanchironga aro 
badita chel'a, ramao mai mai kengni ba kusi 
ong'ani donga uarangkoba sandia. Indiba 
Tengrede iarangna chanchiaba dongtaijachim. 
Haida, ua iarangni gimin skangon chanchi- 
man’aha aro u'isoaha; ong’jaode iarangni gimin 
chanchidugaen da’ode dontongskaaha. larang- 
ko rongtale agane onmakgipade a'gilsakode 
dongjaha. Tengresan uarangni giminde tale 
iganoa man genchim, indiba biara da‘o re'ang- 
jkaengaha aro pil’bajawaha, 

Basakobasa ua an'tangni watgalbagipa ka'* 

sagimin ma'a-pa, jong ada, nc-abi, ma’drang 
aro ripengf karangko gisik ra’ate uamangko nik- 
taioa sikgen. Un salosa Tengreni gisik siksik 
saksak dongtojawaha. Unsalo uko ka'dimeat- 
nakgija aso unbaksa agangriknakgipa darang- 
ba dongjawaha. Saksansa Tengre raikkuteng- 
leng dongna nangaignok ! 

Indakgipa me'tra bi*sa, Tengre dal 'aha aro 
uni ma*a-pa uni jakmako cha'pano namen ka * 
dongani dongachim. Ua skulko matchote po- 
raiani ja'mano ma*a-pako bilsi gittammangna- 
dakchakengahachim. Indiba da‘o uni indakani- 
ko bon'chongdikataha. Uni ma'a-pa sao ka’d- 
ong pagnok ? 

Tengre hi sa namgipa ong'achini. Beben, uni 
mikkang bimangniiobegipade ong'ja; indiba an - 
tangnade kraa gitan dongpaa. Uni bimang ro'- 
renga aro an'gila sakcbigrik ong'achim. Ua kni 
ro'e dona aro uko sakjringe bikrongachiiu. 

Gipin me'chikrang gita Tengre denggu-ma*- 
su dakgipaba ong'jachim. Ua sontolgipa bi'sa 
ong'achim. Uni jegrik-ingrikakoba darangan 
knaa grichim. Da'odipet darangna mikchaa ba 
samingba roa inakoba knakujachim, Haida, 
uni gisiko sanaba miksongade dongpaengnaba 

dongachitn. Indiba ua uko parakaba dongjani 
gimin daraogba u*ina manjaha. Tengre kara- 
tangna nisigipa ong'ja; batesa simsake aro gisi- 
ko nange ka’achim. Kam ka*e je on’tisa man’- 
paakon ua chu ongnikaiachira arouachin ma*a- 
pako dakchake kusi ong*aniko man'engachira. 
Kam jokbae attara salniangachibarade ua pang- 
nan pagipani chibol kita rikamo golap pulrang- 
ko ge*e uarangni bibalrangko niroroe anTangni 
ripengskarang baksa golpo ka rongachini. 

Tengreni ma*a*pa una sako sing’e on'gen 
an'tangtangde ru'uta salrangonin ii.itu mitu 
agangrikengahachim, Tengre an’tangba 
ma’a-pani chanchiako u’ichipa; indiba ua an'- 
tangde maikon iarangni gimin chanchienggen- 
chim uko parake on’aba dongskajachim. 

Kamtangchi re’angna skang ua salantion 
nokni kamrangko man'adipetka’e donangronga- 
chim. Nok itroke, sara rongtalate, rochakram 
nokdringko nitoe tarie an'tangni namnikgipa 
golap bibalrangko ake jangchio dongipa tableo 
pul donchakanio uarangko nitoe tarie donani- 
ara uni gisikko namen ka’srokatachim. larang- 
ko dakmane uni auani somoi ong-ahaode pang- 
nan an'tangni namnikgipa gitrangni sulrangko 

himhimaniara salsaba chotchangjachim. Indak> 
gipa kusi ong-ani salrangko haida Tengre man*- 
taina nenggnok. 

Indake Tengre atchiaoni bilsi kolgrikni 
jabrimangko ia a’gilsako re’ataha. Mandeni 
tangrongbewal gita una bang-a bilsirang gnang- 
pitichim. Se kime, desa ba*e, nokdan-baku 
like, budepa buchumae janggi tangrimani sal- 
rang una bang'en dongkuengachira. Indiba, 
da’nang, Tengre iarangko wate dingtangang- 
changna nangaha. Mandea an tangni janggi 
tanganiko basakon bon gen u’isoja. Mitam 
janggi tanganina tarisua; mitam tarisoomangba 
cholkon man'paja. Mitamrangna magnasa tari- 
soaia. Bang’bata manderangan choJgrioba 
budepa. buchumae, nang’skime janggi tanga. 
Indakgiparang ia a'gilsako janggi tangnan 
neng’nikpila aro sina maTingpila. Indiba 
mandeni skani gita sia mikkang pa'aigende 
ong*ja. Sanabasa ua rang'gitik chanchisogijan 
somoio, cha’u gita, nabaaia aro beanbebe, 
mandeni gamchatbatsranggipa gamko cha'ue 
ra*anga. Indake ong'ahaon mande uko tang- 
mitingo man’piltaina ka*dongani dongja. Lakni 
lak tangkarangko on*e brena am*genchimoba 
uko darangba palnaba man'jawacbim; 

A’gilsakni manderang ia cha-uko namcn 
ma’sia aro bang an uko chagrongna kenchong- 
mota. Indiba ia cha'uko rim'na maming chol- 
ko man*ja aro engtogija obostao ga'aka. Ua 
jaksikahaode grape aro sikkime dongana agre 
maiko dakna ama ? 

la apsan obostao Tengre salsao ga'akha; 
Ua an’tangni gam-janggikon cha’uate gimaats- 
rangaha. Indake ua au tangni gamchatanikon 
bon’atsrangaha. Da'ode manderang uko gain- 
chatnik jawaha ine Tengre an'tangan u'iaha. 
Beben, uni nama gunrangko manderang 
agane dongkugen; indiba uamang uko man- 
deska gita chanjawaha. Indake ong*on Tengre 
maina uamangni mikkango kratcha’e, jaksi 
chike, dongkugen ? Gamchata gri ra’song 
be e manderangni mikkango maina an'tangko 
onate dongkugen ?.*Una mai man'dapani aro 
namgni dongkua ? Saksan, dingtang dongon 
nambata ine Tengre chanchiaha; Uni gimin 
ua manderangoni ma'eke dingtang janggi tang- 
aniko dakna biap gipinchi re'angaha. 

A’songtanpko adita a'chik dobaon Kaljan 
dingtanggrikaniko u'iaha. Adita doangkuon 
ua mikkangtango a'bidingko matchotsrangna- 
siako nike krengbate doangaha. Indake a‘gt- 
toko chadeogoa mikkangtango balsri balenggipa 
a'brini balwara maikai ka’sina aro a'kaweo 
a’palni balwara maikai ding’bilbilate dongtaoat- 
ja ua tosusana a'bachengaha: 

Janggilchiko an’pilate nionaton ua niwat- 
uikwatsokpilgijagipa a kaweo mi ge'na tokrang 
tokchang hal weani chinko nikataha. Mitam 
biaprango tangsekgilgil dake nambee mirang 
cha'baengaha. Mitam biaprangode a’ararasa 
gitchakprang dongaikuengachim. Una agreba 
ua a'pal jaogchio aratsijosijo dake gongge ske 
dake tarigipa donggeo jokangenggipa chikoba 
nikataha; Badiaba badiaba biapode sal ja*dil 
teng’ani nangchakani gimin uko mikbrappile 
boke nikatachim Kaljan niroroangkue adita 
chel ao bolgrimgrim dake donggipa biapkoba 
nikataha aro uarangni gisepo adita chonchon* 

gipa am'paQgni nckrangkoba nikatna man*- 
achim. 

Indakgipa nikaniko Kaljan nikkuja ong’ja- 
chim. Indiba ua pangnan songjinmao dong- 
roogani gimin unade ian nitoani ong*pilaha, aro 
iar^ngko dikdiksana ua k^'sroke niwate roaha. 
Unon uni gisiko ctianchiani nabaaha. Song- 
jinmako tosusaate niode UP* nikatenogipa biap 
aro obosta baditan ding^anggrika. Dal’dalbegipa 
aro gadangni gadang rikgimin ittani nokrang, 
namnambegipa sorokrang, manderangni gisikko 
salna nitobee tarigimin dokanrang aro uarango 
p^ilgipanamnamgipa bosturang, ma*manti re’ani 
cholrang aro bang’begipa manderang songjin- 
marangode donga. Incake song aro songjinma 
baksa tosusagrikna neng'ani ong'pila. Songara 
song ; songjinmara scngjinma. larangko tosu- 
sagrike namgni don^ja int Kaljan chanchipil- 
aha aro an'tangni ramako re’angaha. Adita 
re'angtaion ua bolgrimona sokangaha. Uni 
gimin ua salakkimna bol ja'pangko altuaen 
man'aba; gitok ma'siatna ua changgnimang 
cbiring bi'sako ga*bataha; 

A'brini ramade namade ong'ja, doa, ong*- 
ona dakaia; gongge ske ramaba apchona. 
Mitamde burin^ dika aro ru'atrarasa. Unbak- 

saba banoba banobade matcha, mongma ba 
matbil roram biap kengnisa. Indiba badiaba 
biaprangode a'chik doa matchotahaode an'sen* 
griri balwa ka'sin ringe, chu'chan chu'chati 
dakgipa a'bidingrangko niwate rona suk ong'a. 
Basakobade bokkrokro dake ga’akonenggipa 
chibimani cbiko nikatoba kusi ong'chakpila. 
Ong’jaoba ramasamni misi gonggot baijingj:ng- 
engako ba mirangni silbeako» tangsekgilgil 
chaenggipa mirangko chiringkoloni baldobagipa 
balwa baldapangode groop dake gongdolanga- 
ko nirike roeba gisiko suk ong-aniko man*a. 
Indakgipa biaprango dongode a'songtaogna 
ka’saani gisik nabachong motaia aro dingol 
ran'angahaode rama re ani neng'akon guala 
gita oDg’pilaia. 

A'kaweode, ramamangmangde sroqgding* 
ding dakaia a’brio gita wena-dem a dongja. 
Indiba a'kaweni ramako re'ode ja'wek ja’wek 
dake sokningja gita nikpilaia. Unbaksa name 
tarikujaode a'dimurara, ba wachiode, a'dukbe- 
krara ja'skuskuko rc'na nanga. Indakako re- 
na namen man'dikbeani kattasa. Kaljan ia* 
rangkoba chanchijoljole re'angengachim. 

Ua an'tangni keenggipa jolako pakkre 
samsachina sreataha aro chattako jakrachi 

ra skac uko gol-dik gita jakkale su’chanjoljole 
a’ding dakgipa ramako doangaha; 

Kaljdn atchiram songtangona bilsisnini 
ja'mano re’angpilengachim. Ua songtangni 
gimin mai ong’genggen uko chanchiate nioba 
namedake chanchina man'jaha. Jeba ong’bo; 
ua an’tangni ma*a-pako aro songni manderang- 
ko aro ripengskarangko grongnade kusi ong en 
re'angengachini. Ua maikai mikkangchi janggi 
tanggen ukode chanchia dongkujachini. Porik- 
kaode pass ong'na nanggen ukode Kaljan kim- 
kiman chanchie jadokmangna gisik nangbeen 
poraiaha. Indake poraianiara una namgipa 
biteko ra'bagen ine ua B. A. porikka semanon 
raa'siaha, Porikka semanahaode poraina nang- 
jawahani gimin suk ong‘e rona man’gnok ine 
ka’donge Kaljan kusi ong'soengachim. Indiba 
matchotbebeahaoa uni gisik maiba dakaiaha. 
Porikka ja'mano suk ong'e rognok ine ching- 
soara tik ong’jahai batesa porikka semitingon 
aro poraia jakchakjamitingon uni gisiko suk 
ong'ani donga ine da'o Kaljan ma’siaha. 
Mandeara miksongatangna jaktango kam griode 
kusi ong’na man'ja. Indaken ua porikka sema- 
nahaoba maikoba dakna gitik maikoba porai- 
kuna gitik dake donganiara uko dongdikatba- 

taha. Uni giminsa Kaljan songtangko ru’uta 
bilsirangni ja'mano niktaina sikjole re’basrang- 
aha. Ma’a pako, songni manderangko aro 
ripengskarangko gronge uamang baksa dikdik- 
sana songo dongode dingtang janggi tanganiko 
man'gen ine kusi ong*aha. 

Unon Kaljan an*tangni chonmiting salrango 
ripengskarang baksa Mikkong chibima rikamo, 
an’chengo mande dake ba jamdap pine roarang- 
ko gisik ra’ataha. Ua chibima dakachim aro 
taTakbeachim. Uni gimin uamang rikamo 
roana agre jrobatnade pa’jachim. Kaljan an*- 
tangni rong’toto asongj chibimani ta'rake jo* 
kangako nirike roako da*o gisik ra'ataha. Mong- 
songbateua raaikai chisamoasongeta’rakbeejok- 
onangenggipa chibimani chipakkore nirikronga- 
chim uko gisik ra'aha. Ati’tangni sambao ka'spu 
bokbak bokbak dake, chrokjol jolangenggipa 
chiko asongdate adita somoina biap damsana 
gisik on'e nitate dongode an'tangkon chijol jol 
tang’doangskenga gita nikpilachim. Indake 
nikani pangnan uko suk ong'atrongachim. Uni 
gimin ua asongdate ta'rake jokangenggipa 
chipakkorerangko nie dongrongachim. lako 
dake nitaina Kaljan gisiko skani nabaaha. Una 
agreba ua minggipin dal'bea a'sel ong'aniko 

gisik ra'dapaha. Wachikarini salsao uamang 
sakbri, Genang, Bakal, solte aro Kaljan dake 
ua chibimao rotainan re’angachim. Uosalo 
uamang dakronga gita ong gija chio aditajroe 
roaha aro Genang chibimako jrobate nalsaona 
sokangaha. Ua rasong dake gipinrangko an*- 
tang gita chibimako jrobatbachina aganataha. 
Indiba uamang pa’jae chibima rikamosa kal- 
grike dongiiaha. Adita nichake darangba pa- 
gijako nikon Genang jrobatbataiaha aroripeng- 
langrangni sepangona sokbaengahachim. Indiba 
ua ua rang san chiningchi napangaha. Gipin- 
rang chiningjol jol jrobae uamangko kal'aknasa 
dakenga ine chanchie a'gaona gakate uko niso- 
a^a, Adita ru'ute nisooba uamang Genangni 
mikkangko niksojaha. Unon uamang jajrenga 
gnaog uko gam’e okamtaitaiaha. Indiba chibi- 
mani gam'anina agre mamingkoba knajachim. 
Uni gimin uamang kene songona katange obosta 
ong’ako agane on 'aha. Sougni manderang 
bakan biapona chabae chi ripe sandiaha. Indiba 
Genangni bimangko man'jaha. Unsal intal 
Kaljan an*tangni namnikbegipa ripengko gima- 
ataha aro uko niktaijaha; Bi'sani kri duk 

man'e ua untal ua biapona re ba re'angtaijaha. 
An'tangni namnikbegipa ripengko chonmitingon 

gimaataniara maikai rasong griani ong'a ine 
Kaljan duk ong'a gnang chanchiaha. Indaken 
iani bidingo chanchianiko ua bon chongdika- 
taha. 

Indiba uni ka'tongo minggipin dik dake 
nabaskaaha. Bilsisnina skang ua an'tangni 
lekka skigipa, me chik bi*sa, Seringbalni gimin 
chanchiani ong'katskaaha. Unoraitingde Sering* 
balara namen chongbeengachim. Indiba ua 
lekka-porana gisik nanga aro sontolachim. 
Kaljan an'tangni ua me'chik bi’sana skie on'- 
anirangko aro an'tangni golpo aganarangna 
uni gisik nangbee knatimanirangko gisik ra'- 
ataha. Salsao Seringbal ma'gipa Kaljanna 
demechiktangko kal'ake ettalaha; Jola jola 
Kaljanba aganatpaaha. Untal Seringbal Kal- 
janna kratcha'na a'bachengaha aro unbaksa 
melina man jaha: 

Haida, da'ode Seringbal me'tra bi'sa sokeng- 
gnok, u'ipil janaba dongaha ine Kaljan chan- 
chiaha maina da'orereni bi'sarangde dal'ning- 
bca aro me'chik bi'sarangde dal'ningbata. Ua 
mai dakgipa me'chik ong'enggnokchim ukoba 
Kaljan nikna skaha. Pile Kaljan uni ma'a- 
pani obostakoba chanchiate niaha. Seringbalni 
ma'a-paba man'e cha'ade ong'paja, an'tangtang 

gita dakpaaia. Beben, manderangkode nama 
gita nika. Songsul nokripengba bang’a. Indi'ba 
uara mai ? Una niai namgni ? Man'e cha’oba 
kangal ong oba uko raaina sandlpaa ? lakoba 
Kaljan an'tangan chancbipile nitaiaha. 

larangko chanchien Kaljan gipin songni 
ramakosa melsamang ong’nasipile re'angaha. 
Unon ua ramao Solteko grongaha. 

“Kaljan ?” 

“Oe. Na'ara sawasa; angade u’ijajokke !” 

*‘Baap : Solteko u'ijajok ?” 

“Aiao : Bilongen dingtangbe jokara mai- 
kai u’ikugen ?” 

“Mai, songchi re’engama ?” 

“Oechim; songko nokko nikgijaba ru’utbe- 
lok inesa dikdiksa roe katna ine re’baenga.” 

Solte, “Angan indake chanchienga.” 

Kaljan, “Mai, ama appamang namengama ?” 

Solte, “Haidade, angaba u'ijane; angara 
songgipinosa jok.” 

Kaljan, “Mai, jik ra’srang jok.” 

Solte, “Oe, da'skari changsaon,” 

Kaljan, “Ooo 

Solte, “Na’ara bilsisni jila roajokona a'song- 
tangkon gualpilengjokde !” 

Kaljan, “Maidakesa songtang noktangkoa- 
ra gualgnoksa.” 

Solte, “Gualja : lara maisai ia nang’ni 
songni ramane ?” 

Kaljan, “la songni rama ong’jama ?” 

Solte, “Na‘ade Jamdapgrechinasa melsa- 
mangde badeengjok.” 

Kaljan, “Che : Che : lankonba V’ 

Solte, “Ong’paengboda. Indiba re'ange 
niaibo. Haida na'ade sokangainaba donga.*’ 

Kaljan, “Che : Ong jaode maina re kugen- 
sa; pil’aignok.” 

Solte, “Hai damsan; angaba Majong gittim- 
chi re'enga. Tongsanade apsangenba.” 

Indake uamang golpo ka’jol jole re'ange 
Kal jannire'ekbagipa biapona sokaha aro Kaljan 
Solteko mittele uamang sakgnian ramatangtang- 
china an'pile re'angaha. Adita re'angon dik- 
meattam soma a’bachengaha. Salnapnasiani 
somoio dakronga gita chenggari ka'sirokrok 
satataha. A'bri bolkambeo do’chelu cheluataha; 
Indake attam wal sokbaenganina salni napan- 

gao saliramchi gitchak gitchak saljagring gisep* 
range aram balboara uko ka pak ka’pak dakat- 
manpilaha. Indioba ua baring diltuako re ang- 
taion andalsimsim dakna a’bachengaha. Pilak- 
chin a’paode srik ritdiksajok. Kena gnang 
Kaljan gong’rakbee re’angaha aro songona 
sokangaha. 

Songoni adita chekengkuon ua achak mik- 
oako aro chakki teng’ako nikataha. Una agre- 
ba gilja ka*na konta dokakoba ua knaaha, 
Re'baroroe ua sepangahaoa pante me’trarangni 
jikjak jikjak dake, betbete aro git ring'e gilja 
nokchina mikkangangengako nikaha. Songo 
ga’dapsrangahaoa Kaljan on'tisa jajajiji 
dakpilaha. Unon ua ja'su miksu jole re'na 
mangsonge chigaona re’angaha. Ua ramao 
me’tra bi’sa sakbriko watpakgrikaha. Me’chik 
bi'sarang mande mikkang gitalko nike niaha. 
Kaljanba uamangko ka'dingsike re’pakangaha. 
Uamangoni saksa mikterokrok dake namgipara 
Seringbal ong'achim. Indiba ua dal'ahani 
gimin Kaljan uko u'ijaha. Ua chigao au-mik* 
suesa nokchinade re'angaha. 

Kaljan nokona sokon ma'gipa aiao in- 
mansopilaha maina ua uko sokbagen ine 

maming chanchisoani dongjachim: Salgipino 
Kaljan songko wenaha aro songni manderang 
baksa namen golpo ka'aha. Salsao Kaljan at- 
tamchibara chibimachipak re'angaha; Chibi- 
mani an'chengko nikaton ua an’tangni chonmi- 
ting salrango maikai somoiko re‘atahachim uko 
gisik ra*aha. Adita re'angkue ua rong'te dot- 
sani kosako asonge, chibimani jokangako ni jol 
jole pilakong*anggimin obostarangko chanchiate 
niaha. A’gilsak mai dakgipa biap ? Janggi 
tangani orto mai ? Mande ia a’gilsakona re*- 
bae mai namgniko man*a ? Mandeara cha- 
songsaoni chasongsaona nambatrorobebeama ? 
Skangni chasongna bate da'oni chasong nam- 
batbebeama ? larangko chanchie nion ua ma*- 
sisokna neng'aha aro maming aganchikoniona 
sokbana man’jaha. Unon ua sko rime, mikil 
samgnikon reprepe niwingwangaha, aro an’- 
tangni jeponiko cigarette pongsako bikote so‘- 
bake chanchiangtaiaha. 

la songni namroropajani a’sel mai ? Man- 
derangan namjamai obostarangsa champengeng- 
ama ? Songni masters maiko dakenga ? Pa- 
mong procharokrang mai kamko ka’skaenga ? 
Rengsanpa maikai songko dilenga ? Sani dos ? 
Manderang ku’mongnangrimjade ong’ja, dilgipa 

namode dal’a kamrangko chu’sokatna man’na- 
ba gnang. Uamangni bang’d sing'anirangko 
chanchiate niode uafnango bang’en u ie ra'na 
skani gisikba donga. Indiba uamangni ja'man 
chakrikenganiko nike Kaljan uamangna ka’- 
sachakaha. Indiba ua uamangna maikai dak< 
chakgen ? 

Beben, ia songna darangan simsakja ine 
Kaljan chanchiaha. Sorkari ia songko nirok 
sandiengama ? Uamangna maiba dakchaka- 
niko on’paengama ? Puonani somoi ong'o- 
mangmangsan uamang dilgiparangko niksona 
man’paaia, Uamang aski do me gita nabae 
songoi manderangko tom'ate uamangni u’isokgi 
jarangko agane, tol’mikmike donangrongaia, 
Songni raanderang jokona krakra dakode tol'- 
akoba bebera’aia. Sason ka giparangoni skango 
Pitor minggipa Boro Sahebni re’baanaagre sawa 
ia songo nape niaha ? Beben, bilsigni ba bil- 
sigittamprako tikka su gipa ba skul nigipa sok- 
bapaa; uana agre gipinrangde gri. larangko 
chanchie Kaljan gisiktango ka’onanga ong’kat- 
baaha. Jaktangchi sason ka aniara inbaken 
bon'aignokma ? Jatko chuatna ara’giparang 
bao ? Nokma-Lasker dakgiparang maiko dak- 
enga ? Ka’onange dongana agre Kaljan maiko 

dakna man'pagenchim ? Sawa una chakpagen ? 
Indake songona re'baoa an'tangkon dal’begipa 
dilgipa gita nikpilaha. Indiba ua an’tangde 
maikai songko natnatna dakchakgen chanchiate 
nion neng’niktaiachim. Karako wate re'bae 
songko dilnade ua neng‘niktaiaha maina una 
sawa donnahako on'na man’genchim aro on*o- 
ba badita on'genchim ? 

larangko chaochimitingo ua janggilchipako 
maiba gam’ako knae wipilaha aro bi sa saksako 
nikaha. Bi'sa matningkoba agangija joljol 
chittikosa cn‘aha. 

Kaljanba uko ra'chake sing’aha, “Sani T 

Bi'sa inaha, “Abi, Seringbalni.” 

Kaljan gisiko to'tro ong'manoilaha aro 
aganaha, “Ra, mittelane.” 

Bi'sade mamingkoba chanchigija jol jol re*- 
angpilana. 

Kaljan niwingwange darangkoba nikjaon 
chittiko oprake poraiaha aro Seringbal an'tang- 
ko salakimdapchina mol'molakosa nikaha; 
Unon uni ka'tong rongchu su'na a'bachengaba 
aro uni gisik nangbee chanchienggiparang rang*- 
sanan uni gisikoni talangaha aro uni chanchiani 

bilding bildang ong*a gita dakaha. Chanchi- 
sogijani somoio indakgipa chittiko mati'soania 
uni gisikko namen su’pekaha. Uni gisikko 
damgni dake salaha. 

Kaljan an’tangan mikchaade dongani gimin 
jechaknade sikjaengichim; indiba ua rang’san 
ku’chaknaba neng’nikengachim. Ua da’o mai 
dakgen u’ijaha. Jeba ong-bo, Kaljan chanchi- 
aha; anga rang’san bingbang dakna nangja. 
Ka*sine chanchichengesa jekoba dakgen maina 
jik kima, se donga kattade alamala ong'ja; 
Namosa nama; namjaode bilongen namja. Unon 
ua chittiko tem’e jepo chipe rong’toto asongaoni 
chakataha. Ua rong’te bi’sako kolame chibi- 
maona goataha aro gam bregija ku siraikjol 
jole songchina mikkange re'baaha. Ramao 
wa'cheksiko kolame ua ramani samtangtangchi 
chaenggipa sambanggurirangko tong’tang tong*- 
tang dake satbikbikjol jole re'angaha. 

Kaljan songoni re'pilna salgittamsan bang- 
ki dongaiaba. Songtango dikdiksana dongaioba 
ua ukon ru'uta gitanikpilaha. Seringbatni chitti- 
ko man'e ua re'na ska pil'sa; dongkuna ska 
pil'sa dakaha. Uni gimin chanchigija dongna- 
ba man'jaha. Indiba bon'chotao maiko dakgen 

Kaljao an'tangni gisikko tikdakna man'jaenga' 
cbim. Indiba ua ukon tikkit tikkit chaochie 
dongsiksakna a'bachengaha. Moogsongbate, 
uni gisiko minggni neng'nikanirang nabaaha. 
Mingsa, ua janggi tangna gita jaktango kam- 
kon tik ong’e man'kujani gimin maikai janggi 
tangdilgen jajrengaha. Minggipinara, uni ma*a> 
pa da'o budepa buchuma ong'angroroengaha 
aro mikkangchi uamangni uni simsakani aro 
alduaniko nanggen. Indiba ua jikgipa kime 
katode uamaogko uamangni nangbatgipa sal* 
rang© dakchakna chol man*jawaha. Indake 
ma*a-pani kangal cholgri ong'e dongako nikna 
Kaljan an’tangan namnikjaengachim. Indide 
maikodakgen ? Seringbalkon watsranggnokma ? 
Uni ka'tongo Seringbalko watani gimin chan- 
chion bate batesa una ka’saani nabarikrikaha. 
Indaken gisiko namnikbea ong'jaengoba Kaljan 
ka’tongchi draatako man’skaaha. Pilak karaon 
oamararade ong-aija, namgijaba dongchapaia. 
Indiba namgnirang bang'batode ukon mande* 
rang nama ine chana. Sringbalko ka'ode an*- 
tangni ma*a-pako dakchakna chol ong’jawaha. 
Indiba uamangkoba sawa dakchakgen ? Bilsi- 

bongamangni ja'manode uamangba an’tangni 
ma'a-pa gitan budepa buchuma ong'gnok. Je 

ong'oba ma’a-pasa angko dal’ata. Da*o ua- 
mangko nangbata salosa maina wate katna 
nanggen ? Indakania namani aro nitoani oog'- 
ja. Indiba maika'gen ? Dakbewalan indake 
ong’a; uko maikai dingtangatgen ? Kaljan da’o 
bewaltangko dosi man’na a'bachengaha. Indiba 
sawa ia dakbewalko bikotchengaha. Unon 
ua bikotchenggiparangko ka’onangna a'bacheng- 
aha. Manderanga iako naninikbebeen ja'rik- 
engama ? Ihing, anga beberaja. Indide sawasa 
iako draatenga ? Chrarangsa ong’enggenj 
Chrarangsa indakode bil man bata aro uamang- 
sa iano pangchakbata. In liba chrao rnai bil 
gnang ? Uamang raaiko dakpaani gimin angni 
kosako bil gnang ? Kaljan chanchitaitaioba 
tik ong’nikjaha aro indakgipa dakbewalo ke’a- 
tako man’ani gimin an’tangko ka’onangaha. 
Namgija bewalko gimaatna nanga ua chanchi- 
aha. Mande niamni nokkol ong'na nangja. 
Niam ba bewal mandenasa ong a. Mandena 
namgniko ra*bajaode uko maina dingtangat- 
jawa ? Mande niamni nokgipa aro pokkol 
ong'osa nama. lani gimin maikobade dakna 
nangchongmotgen. Indiba sawa a'bachenggen 

aro baoni a’bachenggen ? Kaljan an'tangba 
chanchion chanchisokjaha. 

Kaljan an'tangni kam ka'chakram songjin^ 
maona re angpilahaoti salsa neng'takani ja’mano 
kamtangko jako ra'epilaha. Ua kam ka’joljol 
an’tangni porikkana kena paksa ka’donga paksa 
dake nichaksoaha. Una agreba uni gisikko 
minggipin obosta golnial ka’aha. Uara Sering- 
balni gimin cbanchianian ong'achim. Adita 
jarangna uamang chitti segriken ja’raano ua 
kamko matchotatsrangna mangsongaha. Indiba 
an’tangni porikkani biteko u’ichengna aro jak- 
lango baikam’gipa kamko man’aona sengchina 
ua seataha. Seringbal ukon namnikpae sengna 
namnikaha. 

Sal ong ahaoa uni porikkani bite nakataha 
aro Kaljan name chu’sokahanina kusi ong’be- 
aha. Uni krengbee jotton ka’ania magna ong’- 
jaha. Ua an’tangni ripengrangko rime uamang- 
na kusi ong’e cba alalia. Ua namgipa koborko 
an’tangni ma‘a-pana aroSeringbalnaba u’iataha. 
Uamang aro songgimik Kaljanni chu’sokanina 
kusi ong’aha maina ua songoni skia man gipa 
da’o saksa ong’kataha. B. A. matchotahaon 
Kaljan an'tangni ka'enggipa kamo dongkamgi- 
ja nambata kamna jotton ka na mangsonge 
Sorkarini porikkako ra’skaaha. Ua ia porikka- 
oba seaniode chu sokgipa ong e agangrikna 

okamatako nlan'aha. Indiba uni re’angnasiani 
salsagipaon Seriogbalni pagipa sokbaaha. Ua 
pagipani saa bilongbeani gimin Kaljanna agan- 
eaha. Kaljanna da'o namen engtogija obosta 
ong’aha. Ua agangrikao chu'sokgipa ong’paode 
nama kamko man’genchim. Indiba ua kamna 
mikpakma niari sinasienggipa pagipako simsak- 
gija dtkode ja’mano an’tangan chaktogija duk 
man*e chanchina nanggenchim. Kaljan maiko 
dakgen ? Da’on uni mikkangchini janggi tang- 
anio dalToro churorognina nambegipa chol 
0. g'achim. Indake changsa chol man’ako 
galatode uko man’taigenma ? Minggipinara, 
uko bi'saoni aldumittange dakatgipa sinsienga; 
Pagipa jedakeba uko an’tangni sinaskang nika- 
ngna sikgen. Indira ua an’tangni kamkosan 
dal’nikari pagipana simsakgija dake uni nang- 
nikbatgipa sale mikkang pa’cjaode uni pagipa 
baditana kingking ka’tong be’genchim uko Kal- 
ian thanchiaha. Indake tosusae nichaani ja’- 
mano Kaljan an’tangni pagipako ninan re’na 
tik ka’aha, Isol angni ka’nilenggipa kamko 
ionsoengode haida ua uko mikkangchiba man*- 
kunaba donga ine ka'dimeana agre Kaljanna 
naming gipin chol dongjaha. 

Songona sokon Kaljan jajrengbeesa ja’ku 



60 


Kaljanoa Donsogimin Kopal 


de'aha; Songni ramako re'bamitingo uko ian- 
pakode achakrangmangmangba sing-jachim. 
Kaljan jripjrip jajrenge chanchiroroe re’baaha. 
Ua pagipako niken bilongbee saahani gimin 
namen dingtangbeesa nikeaha. Uni pagipa ru'* 
uta salrangna saahani gimin namen ram‘beaha 
aro bilgri ong’aha. Uni mikango neng’beaniko 
nikaha. Uni mikkolrangan tu’pilaha aro pe- 
rang napkotaha. Ja‘a jakrangkoba neng’beesa 
il'engna man'achim. Kaljanni ma gipa pagi- 
pani palang ketchio skopangchipak asonge gijip 
jiptimengachim. 

Kaljan ka’a suang suang dake sambaona 
re'bae inaha, “Anga re'baha, baba. Anga sok- 
bajok.” 

Sabeenggipa pagipa uni kuTangko knae 
mikjrao dake Kaljanko niaha aro aganna jotton 
ka’aha. Indiba uni ku’chil moako nikana agre 
uni ku'rangko knajachim. Kaljan gisik tango 
pagipana ka'dongani dongjaha. Indake ua adita 
chadenge niani ja*mano a'palchina ong'katang* 
aha. 


Adita somoini ja'mano Kaljanko okamataha; 
Ua ka'a suang dakbate chaangaha; Ua napang- 
ahaon pagipa uko nitataha aro agantaiaha aro 

il'eng pil'eng dakaha. Uni giniin ma’gipa uko 
asongataha. Unon ua niwilwalaha. Uni ja*- 
mano ua maikoba agantaiaha. Indiba sepango 
chadenggi parang mamingkoba name knana man*' 
jaha. Uni ja-mano sagipa rang san bakgitchak- 
rangni nom’beenggipa been gita ruekangaha. 
aro skoko choknokaha. Bakan uamang uko 
tuataha. Indiba uni jakmitchiko rime niode 
cha'suako inan'jaha. Ma’gipa tuenggipa bim- 
angko gjpake chrike grapaha. Kaljande uko 
uko daknaba changjaha. Ua sambao chadenge 
la pilak ong'anirango mikrontangchin nikeng- 
achim. Uni ka*tongde tipsan tip rongchu su‘- 
engachim indiba uni mikronode mikchi rong- 
saba nakatbaan grichim. Brigimin me’aparang- 
ni ka’tong gita uni mikkang ka’beaniko mesok- 
gija rakkina man'aha. Indake Kaljan pagipa- 
ko minit kolgrikmang n'kena man’paaha. Pagi- 
pako gopmanahaosa ua attamo chanchiroroe 
mikchi rue rue na*baskaaha. 



Noksan 


Axhik a'soDgni badiaba biapo nokdang 
ge'sa gnangchim. Nokdang nama oiig'paja; 
kangal kam ka‘e, neng'skime janggi tangpaaigi- 
pasa. Nokba dal’a ong'paja; noktop bi*sa chon- 
be’esa rikaia, Ma’drang jela ong'paja; jikse- 
samangmang mikkutengteng sakgnisan;bilsi bria 
ong’kuja, bilsok jaksokmitingsa, uamang bilsig 
nimang do*si do’dokaoni salrangko re'atenga- 
chim. 

Kangal cha’na ringna chu'onge man'paja 
da'nang; pring attamnancha'atok ringatokdakai- 
gipasa. Kangal inraing inming mandeskaba 
mande mingpaja gita uamangni nokchide re'ja- 
gaja. Biapna krakra nok a*se donga gita, songo 
meli'ga'kragija gita sing’e sandie nigipaba gri- 
chim. Indiba gamnasa kangala, tangkasa tekkia; 
nama gunde, ka'sagrikanide iamang sakgnion 
suakpilaiachim. On’titikon chu’ongnike, toai 
tojai song'e cLane cha'e attam salniangachide 
uamang sakgnini a'palo a'songe agan- 
grike mola on grike ringakosa manderang nikat- 

rongachim. Gisi-jegrika grida'nang da’omang- 

mangde; sakgipinko ina-sola dongjamancha. 
lani giminde mandeska uamangko mittelnan 
nangaigen. 

Indaka cbostao janggi tangmitingo badiaba 
salo sin’kari a bacheiigachibara jikgipa dikmeat- 
lam soo demikkang nikaha. lamang sak- 
gnini janggi tanganiko mande gital sokbae 
da’o chu’sokataha. Pagipa degipani raik- 
kangko nike namen kusi ong'baaha; ka'- 
dongsoanirangba nakatbaaha. Indiba uni ka’- 
tongo JaJrenganirangba gnangchira. Jeba ong- 
bo indaka somoiode gisiko kusi ong’anian bata 
aro indake pagipa gital bi'satangko mikkang 
nie dikdiksana suk ong’e dongengachim. 

A’gilsako janggitanggiparang bang-bata 
salrangkon duk aro mikchirang baksa re'atronga 
Jakchomsamangsan kusi ong'e ia biapo dongna 
raan'aia. Jeba ong’bo duk aro sukko rim’brine 
an’chingni janggi tangani salrangko su’uata. 

Apsan obosta ia kusi ong’beenggipa pagipa 
gitalna nabaaha. Uni kusi ong'ani tong’kande 
ong'aiaha maina uni jikgipa unwalon an'tangni 
degipa ba'daldalko aro segipa saksakamkamkon 
wate ia a'giisakoni ekangaha. Indake bilongbe- 

gipa obosta, atchia aro sia, ia man leko dikdik- 
sani gisepon su'pekaha. 

Indaka obostao mandea maiko dakna ama ? 
la chol jokgijagipa segipa saksan maiko dakpL- 
gnok ? Jikgipani siangana ka’beakon chakgen- 
ma, bakgitchak odekkon maikai alduna man’g 
nokchanchie jajrengama ? Saksanmangmang da*- 
nang maiko dakpagen. Jara dake mikrono 
mikchi rue rue asongdate dongana agre una 
gipin chol dongjaha. Ia a’gilsako saksa sak- 
gipinni dukko chilchakna mande jik-se kima 
arojanggi tanga gimik dakchakgrikna ku’ra- 
chakgrika, Indiba maibakai uamangoni saksa 
dongchangjahaodesaksaii dongrikgipana baditan 
giraaani : 

Wachini salna ka'dongara ka'donggramaia; 
mikkasim andalgrip dake teng’baenggipa >salni 
ja’dilrangko dongpenganiara manderangni ka'- 
tongko dikdiksa kusi ong'ataia aro ka’donggra- 
mataia. la mandenaba apsan jrimbegipa bal 
ongropdapaha. Ua da*o maiko dakgen? - Mai 
kai ua bi'satangko aldugen ? Maikai saksan 
salrangko re’atgnok ? 

Ua bi'satang bakgitchakko ba'rachi rem* 
feme gipakari mikchirara jikgipani mikkangko 

nitate ru’uten jara changa gita nie dongchaaha. 
Degipa bakgitchak maiko u’ipaa da’nang ? 
Bi'sajokooa duk sukko u'ipajae uade okkriana 
grapataha. Unosa ua bi’satangko gipakako 
rang’san gisik ra'aha aro ka'siksike grapaha. 
Indiba da’nang jikgipa sepango dongengoba 
dakronga gita una ka'dimeani kattarangko 
ianpako aganatjaha. Ua bi'saman'daldalgipa 
ap.’taiigni okoni ong’katdaldalgipanamangba ka*- 
sagijagipa me’chik gita soktangko kanjaha. 
Indake ia bi'sa ma'ani sokko changsamang- 
mangba cha'manrikpaha. Changsamangba ua 
ma'ani ka'bako rimao suk ong'aniko u'irikpana 
man'jaha. Knatogipa ma’ani ku'rangko ua 
pangnaba knapajawaha aro ma'ani mikkangko 
nikpajawaha. Ma a grisa uade janggi tangna 
nangaignok. Pagipara simsakoba aro ka'saoba 
ma’ko sokpagenma da'nang : Indiba ia paning-* 
Sana donsogimin rasongko sawa dingtangatna 
ama ? 

Jikgipana kalimbeoba da'nang magnasa 
ong'aijok. Sigipade siangjok; tangpiljawaha. 
lan'ggi tange dongpaode depante Saksamang- 
ma^^ jikgipant mikkangko nike kusi ong'pana 
tdad'gen ine chanchie ua uko aldumittangna 
^holko sandiaha; Obostana krakra ua ma'gri 

bi’sakoba Noksan mingaha. Pagipa bi'sako 
aldue tangatna cholrangko sandie bon'karaao 
ma'gri bi'sarangko alduram biapona rimange 
Noksanko donbaaha aro bilsigittamni ja‘mano 
rimepilna tik ka'e re'baaha. 

Gisik rongjrimoba, da'nang, pagipa detang* 
ko alduna, namao dal'atna gisikde dongpara 
aro indaka chanchiaon ua pangnana rakbate 
kam ka*<i pelsa pelgni man paako bil amadipet 
chimongaha. Choi man on, gisepo, pagipa det- 
angko nina re'angaha aro bi'satangni dal'baro- 
roako nike kusi ong*aming duk ong*aming 
dakaha. Bilsigittam badeangahaon pagipa 
Noksanko rimbae an*tang baksa donaba. Pa- 
gipaming dongmitingo Noksan a*ba gamachi 
rcTikpana nangachira. Indaken ua adita bilsi* 
rangko pagipa baksa a bao salgimik giraik 
dongpae re'ataha. 

Indiba pagipani gisik deiangna chanchisoa- 
ni dongjade ong’jachim. Uni gimin Noksanko 
ua skulo poraiatna salsao rimangaha. Bi'sade 
da*nang maiko agangen; ma'a pani gisikkon 
man'paaia. Ua katta manigipa aro nitogipa 

I 

bi'sa ong’baaha. Lekka poranaba ua gisik nang* 
gipa ong'achim. Pagipa una pilak nangarang- 

ko amadipet dake on'na jotton ka‘aha; lodake 
Noksan kusi ong’gipa aro chu’ongnikgipa bi'sa 
ong'e dakbaaha. Indiba indakgipa salrang 
bang'e baijaha maina Noksan cha'na ringna, 
ganna chinna chu*onge man’engoba' maibaka'e 
dongsiksaka gita dakna a'bachengaha. Ua 
maikoba gisiko nangnikenga gita pangnan sik- 
sik saksak dake dongtogija ong’aiaha. Indiba 
ua mai manchako nangachim ukoba an'tangde 
name ma'sisrangna amjaengachim. Indakako 
nike pagipa jajrengna a’bachengaha. Indiba 
uaba an'tangni jajrengako bi’sani raikkangode 
mesokjaha. Pagipa bate bate bi'satangna an** 
tangni ka'saaniko pakdaproroaha, aro maikai 
uko kusi ong'ate rakkina man’gen indake pilak 
kam aro kattarangchi jotton ka’aha. 

Salsao Noksan skuloni re’bapile, mikchi 
jingjeng jingjengdake pagipao sing'aha, “Ching- 
ni skigipa iako nang'mana mesokbo ine ia lek- 
kao on'ata. Baba, anga iako Sana on'gen ? 
Ama bano T Indinako knaarin pagipani ka'tong 
rongchu su’na a'bachengaha maina ua iani gimi- 
nan chauchie Jajrengsoengachim. Ua maming* 
koba aganchakna man'jae Noksanko rang'san 
gipake, mikkang rim'roke, mikchi rue rue dake 
gipinchiko nie adita somoina dongaha. Ka'tong 

chakna amkalahaosa pagipa bebekon aganna 
nanggen ine chanchie inaha, “Dede, nang’ma 
nang*ko man'ani walon ati’chingko wata re'- 
angjok. Ua maraing saloba re*bapiljawaha; 
An'chingde sakgnitangtang janggi tangna nang- 
aignok.” 

Bi’sa ong’oba, da'nang, Noksan ma’gipani 
siako da*o ma'sijok aro ua ka’siksike grapaha. 
Pagiba uko ka’dimeatna jotton ka*e ku rang 
rinokachi aganaha, ^'Dede, na'a duk ong’na 
nangja. Anga nang*na simsakeoga. Nang'ma 
dongjabaoba anga dongkuenga. Anga nang‘na 
ka'saenga. Na'a maiko nanga aganaibo; 
Changsao an’ching nang'mako grongpilgen. Uni 
gimin na*a jajrengna nangja; kusi ong'e dongai- 
bo; katta manibo aro name, gong'e poraibo, 
gipinrang gita denggu daknabe.” 

Indake degipani mikchiko u’site pagipa 
ka'saani kattangko agane uni dukrangko chel*- 
dtna jotton ka'aha. Pagipa detangni gisikko 
bingbangatna chanchie ka'dingani golpoko 
bang e aganaha; Noksan ua golporangna gisik 
dd’na a bachengaha aro ja’mano ua ka'dingsra- 
d^ha. Indake ua bi'sa aditani ja'manon gisikni 
duktang chel'angaha gita ong'pilaha. Indiba, 
da'nang, Noksan un’ sal dipet skang gitade gisik 

balsrange kusi ong'na man’jaha. Pilak uni kusi 
ong-anirango chu’soksrangna man*gija maioba 
kengbinge donrika gita dakaiaha. Jeba ong'bo, 
ua bi*sa ma’gipako gimaatahani gimin rasongta- 
ngko ka'onangenggipa gita, maioba todongskana 
ine ku'chingenggipa mande gita poraianirango 
arokamrango bimchipbate dakskaaha. Indaken 
adita bilsirangni ja'mano ua middle skulo poraia 
matchotsrangaha. Poraikuna skoba pagipani 
cholgriako nike aro uui bilgriroroangengako 
ma*sie~aro noktangni obostako chanchie poraina 
^kako dontongdrana iiangao ga’akha. Indake 
pante bilsokba bilsokbaahani gimin ua pagipana 
jakkaltobegipa ong'baskaaha. Ua pagipa baksa 
a'bao kam ka'pae pagipako dakchakaha. Noko 
song’a chanakoba dakbaronge da’o ua ma’nipal 
song*e chane on*skaaha. Pilak nokni kamrang- 
ko ua an'tangan dakaha. Indake Noksan pa- 
gipa baksa adita salrangko re’ataha. 

Noksanni poraia matchotani ja'mano jagit* 
tammang badeangahaoa ua songo chongipa post 
office ge’sako kuliaha. Noksan ua kamna dor- 
kasto gale nipaaha, Beanbebe ua kamkoba 
man’aha. Noksan namen kusi ong'beaha maina 
ua pagipako dakchakna chol ong’batgnok ine 
chanchiaha. Ua kamtangko simsake aro kusi 

ong'e ka*e bilsisa jadokmangko re'ataha. Songni 
manderangba uni kakket dakako aro bimchipa* 
ko nike uko namnikbeaha. 

Ua somoion uamangni janggi tangani obos- 
taba skangna bate nambataha. Da‘o Noksano 
mamingnaba sinteani dongja gita ong’pilachim. 
Cha'ao ringio nambee cha'pana man’jaoba 
skangni obostako tosusaatode chu'onga gita 
ongaha. 

Salsao Noksan songni mel bongamang chel*- 
gipa song damsaona kam nangani gimin rojola 
gita re'angaha. Ua songo uni mamatang saksa 
dongachim. Ua me'chik bi'sa saksako raraadilo 
chi ko'e re’baengako grongaha. Noksan ia 
rae’tra bi'sako namen u’iachim maina apsan 
songni primary skulo uamang adita bilsirang 
porairimachim. Indiba ia me'chik bi'sa an'tang- 
ni mamatangni demechik inede u'ijaengachim. 
Ua me'tra bi'saba Noksanko pagipani gritang 
nanga inede u'ia grichim. 

Panteni gisikjokona me'tra mikterokrok 
namako nike ku sik on'e nina sikjok. Ah'tangni 
rama nikgijako pa’sike Naksan ku'pretna chol 
ra'aha aro indaken uamang ja'mano agangrik- 
bebeaba. Kam matchotahaon ua Salmeni noko 

ropakbaaha. Uano agangrikesa ua an’tangko 
Salmeni pagipani gril'ang ine u’iaha. Indake 
ua rama re bapilmitingosa gisiktango mamatang- 
ko galchipani gimin gisiko suk ong’gija chan- 
chiroroe re'baaha. 

Noksau kamtangko gisik nange ka’angku- 
aha. Indiba uni gisiko suk ong'ja gita dake 
dorgkatnaiaha. Ua an tangni nikbagipa Sal- 
men i mikkang bimangko, uni knatogipa ku*- 
rangko maibakai gualna man'ja gita dakaiaha. 
Ua maini a'sel indake ong'enga chanchie nibe- 
aha. Mamatangko an'tangko cholgri duk man*- 
mitingo galchipani giminba chanchie ua duk 
man'roroan baksa ka’onangroroaha. Indake 
ua uni demechikkoba ka’onangchappagen ine 
chanchiachim. InCiba namedake chanchie pa- 
gipani kamna demechikko dosi on'pana chan- 
chiao maming kakket ong'aniko nikjaha. Inda- 
ken ua mamatangko ka’onangoba demechikkode 
ka’onangna man’jaha. Uamangko gualskana. 
jotton ka'on bate batesa uni gisiko Salme arq 
uni pagipa nabaroroaha. Adita jarangna king- 
king indaken ua gisiktango bilding bildang ong*- 
aha. Uamangoni ekna chanchiara batesa sepang- 
roroangaha. Gisiko skoba ka'tongoara ra'chakna 
amskagijani ong’eogachim. Indake ong'on 

mande namen man’dikani obostao ga‘aka. An*- 
tangan an’tangni gisepo meligijani ong’a. Indiba 
indakmiting somoio sawa sako matnaogna ama ? 
Noksan badita iani gimin chanchia indilan uni 
gisik nomToroangaha aro ka'sne ka'sne uni ka*- 
tongo cha’u gita Salmena ka’saani gisik nakat* 
baaha. Citing bolni cbagatagita ja*mano piiak 
uni chanchianirangko ka*saachin siatskaaha. 
Indaka obostao Noksan gisep gipuo mamatangni 
nokchi re'angaha. Ua raamatangko ka'onanga- 
ni gisikba dongjaha. 

Salmeba, da*nang, gisikode chanchiade 
dongpaachim indiba ku'pretsrangna pa jae ba 
kamchiba mesokna kratcha'e ripengska gita 
Noksan baksa uni re'baon ropaaha. Gisikode 
uaba tikkit tikkit dongtogija chanchipaenga- 
chim. Gisik gnanggipa me'chikjokona ua rang’> 
san mamingkoba name u'ichenggijade gisiktang- 
kon tik ka'na jajrengaha. Indiba Noksankoba 
maiko jegen; Rang gam dongpaja beben; indiba 
uni gisik aro cholonde nama aro uni kosako 
da'omangmangde maming mitaka aganako 
knakujachim: larangko chanchien Salme an'* 
tangba gisiko chinaproroangaha, 

larangko mamatang Salmepaba niari dong- 
ade ong'jaengachim. Uaba Salme aro Noksanni 

gitnin adita salrangna chanchiaha. Mande 
namako nike mamatang ja’mano Noksanko 
chawari sing'na gisiktango tik ka’srangaha. 
Indake salsao ua Salmeo Noksanni gimin sing'- 
aha aro an'tangni dakna mangsongako agane 
on'aha. Pagipani mittelako knae da'o Salmeo 
niaming jajrengani dongjaha. Ua kusi ong'e 
pagipani namnikako dakna ku’rachakaha. 

Noksanba an'tangni miksongako pagipana 
agane on'aha. Pagipa uni kattako knaarin 
ka'tongo til'ik dakpilaha aro jajrengna a'bach- 
engaha. Salmeko jeja beben inaina uni kam 
choloni gimin mamingkoba da'odipet knakuja; 
Indiba uni pagipani an'tangni duk aro choljok- 
gijani somoio maming dakchakaniko on'jahani 
gimin chanchiate ua duk ong-aha. Minggipin, 
an'tango saksakamkam dongpaenggipa janggini 
bitchriko gimaatnasiengani gimin ua budepa 
bilgri ong'e saksan salrangko re'attaina nang- 
gnok ine chanchiaha. Uni depan tetangni dak- 
chakachi adita bilsirangna neng'take janggi 
tangpana ka'dongsoani da'o guuri gita jrong- 
angaha. Indiba Noksan pagipana mainingba 
jajrengjachina aro dakchakangkuna ku'rachake 
aro ka'dongbee aganahani gimin kattarangko 
bebera'na man'jaoba duk ong'a gnang degipani 

skako dakoa on'na nangao ga'akaha; Pilsa 
gita budepachi de-sii‘drangkoba nike siangpana 
skaha. 

Antigoimangni ja'mano Salmeni mahari 
Noksanpaona re'bae uni depanteko chawari 
sing'eaha. fndake uamangko nangrimatsrangna 
gita salko jako tik ka*e donangaha. Noksan 
aro Salmede mikchaatangko man'e kusi ong‘- 
beaha. Indiba, da'oang, Noksanpade gisiko 
jrima gnangsa janggi tangna a'bachengskaaba. 

Donsogirain salna sengmitingo Noksan 
kamtangni giin'n simsakgija dakjachim. Ua 
batesa bimchipbate aro simsakbate aro kusi 
ong’bate kamrangko chu’sokataha. Ua pagipa- 
ko kusi ong atna man’adipet jotton ka'aha aro 
pagipako dakchakna man'engani giniin kusi 
ong'aha. Gisep gisep ua bia ka’ani ja’mano mai 
obostao ga'akgen aro uni pagipana mai ong’gen 
iarangni giminba chanchiaha. larangko chan- 
chien ua sal somoi sepangbaon jajreng jajreng 
dakpilaha. 

Mitam obostarang cha'ugipa gita mandeni 
niksogija aro chanchisogijan salo nabara: Indak- 
^ipa obosta Noksannaba re baenga ine sawa 
u*ia ? 

Bia ka’na tik ka'sogimia sal somoiko chane 
da*o antisa tik taksan dongaijok. Salmeni noko 
uamangko bia ka’atna ine sarao paja pinge aro 
gipin kdtnrangkoka’soe minderang salko nichak- 
soengjok. Indiba unwalon Noksanni kam ka‘- 
gipa post officeoniko tangka gong ritchabonga- 
ko cha'uaha. Noksan maming dos dongpajao- 
ba chanchichipao ga'akaha aro uko rim’aha. 
Noksan an'tango maming dosi dongja ine je- 
chakbeaha. Indiba nama sakkiko manjahani 
gimin uni kakket ong’ani magna ong’aiaha. 
Songni manderang uko an*tangni bia ka’aona 
korosna cha'uaha ine potcli a. Jechakoba 
uni kattako sawa knachakpagen ? Kangal, 
cholgri, bi’sa ma'griara sani ka'sachakako man*- 
pagen ? Jndaken uko bon’kamao bichal ka’- 
gipa jadokna pattoka donataha. Ua da'o man- 
derangni mikkango cha u ong’jok; dosi dongjao- 
ba dosi ong jok. Ja’man ja’wiloba manderang 
uni gimin aganritingkugen. Kangal cholgriara 
indaka somoio maio pangcbakpana man‘a. 
Nokmasa kakketnaba tol'anaba paisa pakna 
atna. Mamatangba da'o bachijok ? Kangalde 
dukko chake dongpaana agre maming gipin 
chol dongja. Noksan an*tangni gimin, pagipani 
gimin aro Salmeni gimin chanchie uni duk aro 
kxatcha’nni arikon u*ipiljaha. 

Salme Noksanko indaka obostaoniko jokat* 
na pagipao mol’molbeaha. Pagipa indaken 
abachengaode Noksanna dakchakna chanchiaha. 
Indiba indakmitingchachao Salmena sriksrik 
mikchaenggipa pante saksa Noksanni kosako 
namgija kattarangko tol’dape on'aha. Katta- 
rang ong'nasusu dake krabeani gimin Salmepa 
Noksano ka'dongani komiangaha aro an*tangko 
kratcha'atahani gimin gisiko ka'onanga ong‘- 
katbaaha. Uni gimin ua bonchotao maming- 
koba dakgija jrip donaiaha. 

Noksanpa da‘o changsa namgijagipa sal- 
rangko chagrongtaiaha. Indiba ianpako una 
dunagni dukni ong'aha maina uaba kratcha'na 
nangao ga’akpaaha. Detangko cha u pote patto- 
ko donataoi kamara uamangni nokdangni kosa- 
ko namjabegipa bimingko ra'baaha. Jeba ong*- 
bo uade detangko cba’ugen ine maming saloba 
chanchinan man*jaha aro je gita pil’taitaie 
chanchioba bebera'nade man'jaha: Indiba uara 
an*tang saksanasan ong'aia aro detangna mam- 
ing namgniko ba dakchakaniko nangmiting 
somoio ra'bana man'jaha. 

Noksan pattoko jadokna dongna nangaha, 
Kusi ong'osa jadoka mamingan ong'ja. Duk 

ong’gipanade jadokni salrang janggi tangakripna 
oDg-aijok. Somoide mamingba ong'ja indiba 
namgija bimingsa mandekoa ong-siata. larang- 
ko chanchion Noksan ka’tong chakna ampil- 
gija raikchi jrajra dake dongaiaha. Ua Salmeni 
gimin chanchiataha, pagipako maikai mikkang 
pa’gen aro maikai an'tango ka donganiko ua- 
mangni ka'tongona ra’bapilna man'gen chanchi- 
on maming cholkon nikjaha. Sani dosni a'sel 
ua indakgipa sastiko man'na nangaha Noksan 
chanchioba ma'sisokjaha. larangko chanchiro- 
roe duk man'e ua pattoko doagmitingo bilonge 
saaha aro jasamangni ja'manosa siaoni tangba- 
pila gita ong’aha. Ua an’tangnade maming 
jajrengani dongjachim maina siania una altu- 
batgipa manderangoni joke katani chol ong’a- 
chim. Indiba an tangni budepagipa pagipako 
maikai uni ja'man janggi tangrikgen uko 
chanpbiate unaba jajrengchakataha. Jeba ong'- 
bo ^ak^akamkam a'gilsako un baksa dongpagipa 
pagipa aro saksakamkamna an'tangni ka'saani 
ka'tOQgko on gipa me'chikoni ekatako man*e 
dcM^^gaa nanganiara ua chaktogijani ong'achim. 
Miwwara, pattokoni jokmanoba darangan 
nko (^lya'u ioe gisikode chanchitokaignok ine 
u’iaba aro ia chanchianian uko mik- 
janggi taqganina neng nikatbeaha. Una 

agreba ua pagipani koborko raamingkoba kna- 
sojae unaba dongtojaha. 

Noksanpa budepa bilgri ong'an baksana 
indakgipa jrimbegipa balko chilna nangao ga‘- 
ake dukko chakna amjaha. Ua salang walang 
iarangni gimin chanchie duk aro kratcha'an 
baksa cha’a ringa dongjae Noksanko rim'anga- 
ni ja'mano antignimang ong'on saa napaha. 
Uko nirok sandigtpa darangba dongpajae uade 
saksansa Noksanna ma ringe siangaha. Noksan 
indaka obostako knapana mairjachim. Indiba 
pagipa m-iikai duko ga'akenggen ukosa ua 
chanchiatua altuaen man'achim. 

Salmeba duk ong'aming kratcha'atning be*- 
enah ram sisie Siraangpilaha. Uni bia ka'aniba 
da*o bon'chongsrangaha. Uni gisikode Noksan 
cha'uja ine kimkim bebera'ani dongengkuachim; 
Indiba uaba mamingkoba dakpana man'jae 
indin dongna nangao ga'akaha. Ua Noksanna 
ka'saa dongkuengachim. Indiba uni pagipasa 
Noksanko mitchiskaaha. Indaken ua songni 
pante saksako Salmena bia ka'drae on’aha. 
Salme maiko dakpakugen ? Apchangket obostao 
ga akaha aro duk ong beoba mikchi rue rue 
kamko chu'sokataha. Indiba kamsa chu'sokaia; 
ka tongko sawa dingtangatna ama ? Chu'soke 

ka*saani ka'tongko mamingchiba dingtangatna 
amja, Gisiko maming ka’saani dongjaoba song- 
sarni niam gita ua segipana dangdikede oti'pa* 
aha. 


Indake ong’ani jasamangni ja’manon Nok- 
sanni jadokna pattoko dongani somoiba matchot- 
jok. Indake ua pattokoni jokbaaha; Npksan 
pattoko dongmitingode jokningna sikbeachim; 
Da‘o jokani somoi ongxhongmotahaoa an*tang- 
ni gimin chanchie pattokon dongkuna sikpilaha. 
Jeba ong’bo uko pattokoba rakkichajaha. Uni 
gimin ua ong'katbanan nangaiaha. Ong’katba- 
srangihaoa ua budepagipa pagipako nikena 
namen sikbeaha. Ua gisiko kratcha'a gnang 
ja'achi re’bae salgnimangni ja’manosa songona 
sokbaaha. Indiba songni manderangna kratcha'e 
ua walsimsim dakosa songona napaha. Unon 
ua noktangona sokningna sikbee darangchikoba 
niwilwalgija ramakosa nikomkomari ta’rakbee 
re'angaha. Indiba noktangko chekao niwatate 
nion maming teng*anikoba nikatjaha. Ua jajren- 
gaha. Indiba pagipa bachiba re'ange sokbapil- 
ku jaengakon ine chanchipil aha; Uni gimin 
ka'donga gnang ua re'angaha. Sarao chadeng- 
dike ua pagipako okamaha indiba maming ku- 
chakaniba grichim. Ku'rangtangkc knaanija*- 

manode jrip mittip dakaiaha. Nokniogchi 
napsrangna mangsonge Noksan do'gaona re‘- 
angaha. Do’gacholona sokosa ua nokking 
be pruako nikaiaha aro rang'san kena napaha; 
Iildiba pagipana mai obosta ong'aha ukode 
u'ina man'jaha. Adita chadengdike dongani 
ja'mano ua kratchaako minggija pagipani gimin 
sandina mangsonge re’angaha. 

Noksan songsulni saraona sokangon deldik 
daktaiaha. Indiba ua an’tangko draate rcan- 
gaha. Noksanko niksoarin uni chanchisoa gitan 
namnikgijaniko mesoksobebeaha. Jeba ong'bo, 
ua uni pagipani siakode agane on'aha. Noksan 
uko knaarin bakan ong'katangaha. Da’nang, 
uni pagipana ka'donge re'bapaade magnasa 
ong*aijok. Uni duk man 'a da'o chu’soksrang- 
jok. A'gilsako da'o una maia dongkua ? Lak- 
nilak manderang bachitokjok ? Uni mamatang 
bano ? Uni madrang dongpajama ? Sana 
agane ua an'tangni dukko parakpagnok ? 

Ua an'tangan badia ramako re'angenga uko 
mamiogba chanchigija ja’kukosa de'angaiaha. 
Uni mikron samgnio mikchi jing'jeng jing'jeng 
daka gnang ua pagipani an'tangko chonmitingo 
ka-dimcatani kattarangkp gisik ra'aha. Waloi 

andalan baksa una ka’tongni andalabapakdap- 
aha. laniokma angni rasong ? Ua ramasam- 
ni rongtoto a'sorgdri ka'siksike grapaha. Duk 
nian’gipade, da’nang, dukrara; suk ong’gipasa 
sukko man'a ia a'gilsakode. Aditani ja’mano 
ua chakate ramajol jol andalmin’dik re'anga- 
taiaba. 

Jihova Sodom aro Gomorako nisinasion 
Lot aro uni nokni ma’drangko kate jokchina 
aganaha aro katangmitingo janggilcbiko nipil- 
jachina raken beng’aha. Uamang songjinmani 
a'palona re'ongkatangmanahaon, beanbebe, sal- 
gioni wa'dl aro gondok ga akdape il'ilari kam- 
aha.- Haida, Lotni jikgipa vva’al kamani gam- 
aniko knae an'tangni nok, jam, rang, gam aro 
an tangni noksul, songsulni minderangko gisik 
ra'e ka’pakaha aro uamangni gimin chanchie 
nipilatmanaha. Da'nang, ua rang'san karini 
krong pil'aha. 

1836 bilsini badiaba salo nok te'sao me’a 
bi’sa aichialia. Rasonggri da'nang; ia bi'sa 
bakgitchak, jagni ba jagiitamni ja'manon an'- 
tangni ma'gipako gimaataha. Indaken sakgipin 
me'chikni sokko cha esa ua janggi tangna ga'- 
akaha. Mi’gipa dongjam'iig dongjaming ia ma’- 
griko oksiko bibik nap’le kasi cha achim. Gipin- 
rangde da'nang; indake pari dakani giminan ia 
bi'sako rim dik dangdikaba dongjachim. Uko 
aldumittangenggipa ma’detangraangmang una 

ka'sae simsakjaode ia bi sani . a’gilsako tang- 
aniko bakkandikatgenchim. Imdiba ma'detang 
da'nang; an'chitang chane ka'nilstape uko 
sanaha. Indiba una duk chu'ongkuja ingipa 
gita nokoni gipinrang siangskaaha. Uko aldu- 
mittangenggipa ma'detangmangiTiang maibakai 
rengrochengro bingbangrikpaaha. Indake ia 
bi'sa chonbemitingonin dukchi chiripako 
man "aha. 


Uni ma’detang saksamangmangsan da’o 
unbaksa ia a'gilsako balrangko chilrimna kang’- 
kare kae janggi tangr'mna miksongaha. Indiba 
da'nang; me’chik bilgri, sea cholgri, kanamja- 
bcgipa a’gilsako neng’beesa tangdilnan man’- 
paaiachim. Kangal cholgri gana-china gri 
okimu chakjoljolesa ia bi sa dal’baaha. Adita 
dal’baahaon uko songni skulona watataha. Ua 
ba’ra suriko lengti bike, ki’sang pettarongrong 
nakate, skoo kni gaksi gakjak baksa kakalsisi 
dake aro sin’kariode wa’al chakani be’en bigil 
kaltappruesa skulchi re’paaiachim; Indiomang- 
ba ua porainade gisiko nangbeachim. Indake 
una ka’sachake, uko nirok-sandigipa mande 
dongpagenchimode haida ua leka-pora man’gipa 
ong’genchim. 

In'diba danang ma'detangara, gisik dong* 
paoba, cholgri ong’e uko poraiatangkuna 
skulona watatchana man'jaha. Ua Class I-on 
poraie skulchi re'angnakuna skoba chol man'- 
jaha. Ua ma'detang baksa a’bachi re*pae 
a'bao kam ka*ao dakchakpana nangaha. Indi- 
mangba iamangko a'baoba tora'tom watgipa 
dongjachim. Mi, misi, ta'bolchu, ta'marang 
namkariode buringni matburingrang walo a'bao 
nape cha'e bon'atrongachim. Indaken uaraangde 
a'gitchaakosa oktango gapatna chol ong'paaia 
chim. Uni gimin uamang su'nap song'napjol- 
jolesa bilsini salrangko re atna nangaiachim. 

Bilsi gimikon iamangni janggi tanganide 
duknirara aro so’so jengjeng ong'anirarasa; 
wachio nokking dongjae mikka bitchi chisol- 
dapako chakna gita biapan dongpiljachim aro 
sin'kariaara ba'ra kancha dongpajae wa’alo 
be'entangko angjoljolesa walkon re'ataiachim. 
Indaken ua walsao an'tangni ba'ra suuri kingsa, 
gipeng mikgni aro gro mikbri ong'gipako tong - 
sa ane tong'sa pine kom'tote tusibeengachim; 
Ua mikil sikangahaoa jumang nikaha. Jiimang- 
chide ia bi'sa an'tangni ja‘a neng beengako 
nike uko namatna krengbeengachim. Indakmi- 
tingon uni ja'a samgniba uni pine tuenggipa 

ba'rako ga’tranga gita dakaha. Ba-ra gitchamsa 
ong'ani gimin ja'samgniko srongatmitingon 
salkringa gita dake grinaha aro tong’gni dake 
chottomsrangaha. 

He, da’ode; maiko dakkugen ! Ua ukcn 
tong sa ane tonjrsa pine tuna nangaha ! Indake 
dakon sknchip::k gipe pinatode ba'rara kang*- 
kareona sokaiaha aro> ja'chokchina soke pinat- 
skao.ie je gita kom'tote chakoba pakkreona 
sokskaaiachim. Tiidiomangba da’nang, salgimiko 
neng'bee kam ka'pana nangani gimin wa’al 
ding'kuengodc ua bakan mikil sikangaiaha. 
Indiba vva*al siangahaode sin'ani gimin mik- 
rakbapilaiachim. Indake wa*al sikjoljole tusi- 
paachi walgiinikon simaksamangsan tusina 
man’paaiachim. Indakgipa oboslaosa ia bi sa 
janggi tangbaaha. 

Bilsignimangni ja’mano uni ma’detang 
segipa kimtaiaha. Indake ong ahaon ia bi*sana 
pagipa gita simsakpagen ine kadongsoani 
dongachim. Uamangni namgijagipa obostarang- 
ko olgrokatkalgen ine songni manderangba 
chanchiachim. Indiba wanggipa gitalara inda- 
keba indakeba ong’gija; batesa ia bi'sanade 
skangona bateba namjabata obostakosa ra baaha. 

Ua mande ia bi’sana ka'sasrangjachim aro uka 
mikronan nina sikjachim. Uni gimin ia bi’sa 
basak basakoba mi cha’nan raan’pajachira. 
Basakobara nokoba dongna raan'jae bnringosa 
salgni salgittam dongaiachim. Wachini sal- 
rangode mikka bitciii bakeasa uni mikrononi 
mikchirang brine jokangpilachim. Ru'at ganggu 
chikanade ua maming clianchian dongpiljachim. 

Dukrang jebaoag china ua ganding chindingna 
giiiik on'batalir*. Uachoikosandie,. am’bol pale, 
tangka kapgni annachet man’paaclii an’tangna 
gamcha patsaka aro genji kingsako breahaon 
kusi ong’beaha. Indiba ua una agrede maming- 
koba dakdapnaba man*jaha. Dakrangchi 
chiripako man e ia bi sao raikchaa, namnika 
ingipani gimin maming chanchiani gisik nabaa 
grichim. Jcba ong bo, dukrang mandeni bilsi- 
rangko charapengnade manjalia aro ua bi’sa 
dalToroe bilsi cai bongini pante ong e ja del 
bolchabaalia; 

Ua apsan bilsion ua ka'sapagipa ma’detang 
saksakamkamba saa bilongaha aro an'tangko 
sigen ine ma'sie jonggipako songgipinoniko 
okamataha. Uni jonggipa sokbae uni palang 
sepango asonggrikmitingon ma'detaog ia pante 

bi’sani cholgrianiko janape uni dukko chel’- 
chakchina bi'aha. Uni ja'mano mamatangnan 
nokkromna ku-pakedonange an-tangdesiangaha. 
Bi‘sa an-tangna saksakamkam ka’sagipa sie 
katangahani gimin namen duk man'aha aro 
pangnana bate cholgri ong‘e nikbataha. Ua 
somoijolon mamatangba an'tangni saksamang- 
mang dongpagipa gritangko chawari sike nio 
man’jae duk ong*engachim. la ua sianggipa 
abitangni kattako ra'e ia bi'sako an'tangni 
demechikna chawari ra na nainnikaha. 


Mamatang bi'sako noktangona rimangaha 
aro an’tangni chanchiako demechikna parakaha. 
Demechik ia pantena mikchajaoba pagipani 
kattako pe’na sikjae ukon kirana ku’rachakaha. 
Indaken uamangko antigittammangni ja’raani 
bia ka*e on’aha. Jik kiraanoba ia pante dambe 
gisik sokpakujani gimin aro kamrangoba gital 
ong’e name changkujani gimin uko nio-cheksi- 
rang mitake aro saie rorongachim. Indiba uni 
jikgipa namgipa aro gisik gnanggipa ong'ani 
gimin una ka'sae dakaha aro nokni kamrangni 
gimin skie-agane on’aha. Indaken ua ka’sne 
ka’sne kamo changgipa; chanchiao rongjrimgipa 
ong’baaha. 

Manderang, bebeti, ia mand.eko chonika- 
chim. Indiba Isol uko name niaha aro uko 
an’tangni kamko kama tariaha. Adita bilsi- 
rangni ja'raano songni manderang uko toromo 
gisik nangako nike mondolini secretary dake 
seokaha. Una agreba ua songni Sunday skulo 
gisiko nange bi'sarangna skiachim. Uni kakket 
dakaniko nike uko ja’mano mondolini treasurer- 
naba siksrangaha. Indakgipa obostiio ua sonpni 
mongsonggipa mande ong*baaigija indiba songo- 
noko mande ra'ako mairgipaba ong’baaha. 
Songo manianirang dongode uarangkoba ua 
dakdilaha. Tndaka kamrangni gimin gimikan 
uko namnika aro uni kattarangko raaniachim. 
Bi'sarangba uni ripeng ong'achim maina ua 
Sunday Skulo skianirango uamangna Jisuni 
golporangko agane on'rongachim. Songko aro 
bi'sarangko nama janggi tanganio re'dilanina, 
pante-me'trarangko nama bewalo uaraangni 
B. Y. F. --ko dilanina aro mondoliko katchae 
rikdilanina uko songosan ong'aigija indiba 
songni sepango wilwile donggipa gittimrangoba 
namnikachim. 

Ua manderangna dakmikgipa ong’gija; 
noktango janggi tanganioba toromko jafctuat- 
jachim; Uni jako Rongtalgipa Sastro aroba 



Dukni Krong 


89 


toromni gimin segimin gipin gipin ki'taprangba 
bang’en gnangchim. Niam Gitalko ua chang- 
gittam bon*e poraiaha aro Niam Gitchamkoba 
changsamangde bon aha gha ong'achim; aroba 
ua Sastroni kattarangko chanchibewalronga* 
chim. Mi chamasion ua nokgimikko Isolo 
bi’dile cha'achim aro tusina skangba gilja 
ka'chengrongachim. Uni ja’rnanosa tusina 
sikgiparang aro rokuna sikgiparangba rona 
man'achim. An'tangni mondolinaba ua bilsio 
man’aoniko bakchikkingni baksako choichang- 
gijan on’dchini. Una agreba chu ingipa uni 
ku'sik ning*achi bilsichikkingmangna napanga 
grichim. Nokoba indakani gimin uni bi’sarang 
aro gipinrang una ka’saachim aro uko mande 
ra*e katta maniachim. Mamatangara skangoni 
adita obosta namao janggi tangbaengani gimin 
una jrimgipa bal dongjachim. Ua jedakeba 
kok sotchetmangde mi man'achim aro gipin 
cholrangko bikote nok, jam, matchu, matte> 
rangkoba chimongaha. Indakao donge ua 
da*ode cha'na ringna, ganna chinna maming 
sinteani grichim. Uni bi’samitinga chagrong- 
gipa pilak dukranga da*ode jumang gitasa 
ong'aiaha. 

Uni kusi ong'bee janggi tangengako Saitaa 

nikaha aro gisik nangen nie dongaha aro chan- 
chiaha. “Nang’ko dakmajoani mai chol ?” 
Saitan, uni chanchisojamitinga niksokgijagipa 
janggil gita uko rinvna jora’baaha. Uan uni 
sadutang ongachim; jean namgijagipa aro 
darangkoba mande rainggagijipa ! Ua Isolnaba 
kengijagipa ong’achim. Kangalni kattako 
knaode ba saoba kangal bi'amna re'baode ua 
nachiltangko rim'tipgipa aro Jaktangko tona’e 
katgipa mandechim. Ua an’tangkon raja gita 
aro an’tangna darangba batgipa aro seng - 
batgipa dongja ine chanchiachim. la mandeni 
gimin aganode bang'bee aganna man’genchim. 
Indiba uko kan'dike aganode, ua niandeo 
salsamangba namanian grisrangchim. Songni 
manderangoni uko da’onaba agankolanie 
siangengkua; la, indakgipa mande, sadutang 
chongipani kusi ong’bee, nokraa chae, janggi 
tangenganiko nikoa mikbuna a'bachengaha aro 
uko duko galonna cholrangko sandiaha. Unon 
ua sadutangchi re’ange nama nama kattarangko 
agane tol mikeaha. Sadutang chongipa uni 
mittelmikaniko masisokjae uni kattarangko 
knachakaha. Indaken ua chubatsranggipa 
agiisakni mandeni kusi ongani gadangona 
sokna gisiktango cbanchiani nakataha. Indak- 
miting somoio uni sadutang, Saitanba, salsal 

re'ange uko fopaha. Uni ku'pattianiko ra*- 
chake sadutang chongipa uni sorokni mohorini 
kamko ka*na jako ra'aha aro ritcha-hajal tang- 
karangko man’dapna a'bachengaha. Indake 
jako tangka-paisa kake rona man'ahaon ua 
a'gilsakni ramako re na aro be'entangni sikako 
raaraing sason ka’a aro champenganigri an'- 
tangko jakgitel wataha. Uni dingtangenganiko 
nikon songni manderang aro uni jikgipa uko 
mikrakataha. Gisiko toromna chanchiani uni 
ka’tongo dongkuengoba ua a’gilsakni kusi aro 
pilak an’senganirangna mikboke uarangko 
nipilataha. Indaka obostao ga’ake uni karao 
maming toromi ong’ani gun dongjaha. Nam- 
gijagipa sadutang baksasa ua salsal roaiaha 
aro uni kattarangkosa ua gamchatnikbataiaha. 
Indaken ua man-atangko koros ka’wakwakna 
a’bachengaha. Ua noko aro antirango cha’a- 
ringan chotchangjaha. Gipin namgijagipa 
manderang uko ripeng dakbroke uni tangka- 
rangko rope rope ra’e katangaha. Uni indakpile 
namgija kamona an’pilanganina songni namgipa 
manderangde unbaksa rorimnan kratcha’- 
pilachim. Ua tas kal'e, chu ringe, joa kal’e, 
serejing ring’e roan chotchangjachira. Uni kusi 
ong’aniko bariatna gita sadutang una grama- 
phone ge'sako breaha aro uko salsal jagit- 

tammangna gam'ate nosto ong'abaoa harmoni- 
amko breskaha. Uko saleba uamangni katcha- 
ani tang*doaha. Salsao ua mande sak sotbon- 
gako rime, merong gilna nomil sakchi gniko 
tariate, uamangni mikkangko 666- ko kalichi 
see, dukni siani salni gitko tarie chrokdilaha. 
Indakgipa kamko kranikjae uni gipin sadutang 
uko manengaha. Indiba nama kattako knacha- 
kani pal ua ka'onange batesa uni kosako 
mokordoma dakaha. Da'nang; uni sadutang 
ka’sariri grapani ku'rangchi aganchakaha. 
“Aiao, sadu; angade nangman ka*dongbeachim. 
Darang mande ra’jaoba, nang’ni dukni salo, 
angni grian salo dakchakgriknakgipa ine ka'* 
dongpaachim. Indiba na*a da'alo angko ekgale 
galenga.*’ Unon ia namgijagipa mandeni 
ka'tongo uni sadutangni ka’a be'ani kattarang 
nangeaha. Ua ka'sine chanchipile; kattarangko 
sandiroroe, an'tangni ong’gija dakanirangko 
nikbana a'bacbengaha. Ua gisiktango inaba, 
anga da’ontaltal indakgipa kamrangko dak- 
jawaha aro angni kosako je kattako aganoba 
anga chakcbike dongaignok. 

Pangnan namgijagipa mandeko ka’sine 
aganchakode uni ka’tongko doktikna chol ong*a. 
Ua mande kratcha’pila aro gisik piPa. Uni 

gimin saoba nang ni kosako kragija, bobil dake, 
rake nang ko aganba’engode na a una ka'sine 
aganchaksona gualnabe. Unon ua an'tangni 
kamko gisik ra e kratcha'pilgen aro mikkangchi 
daktaijawa. Ro’ongska ro'ong nangtingosa 
wa'al chaa. 

Naragijagipa uni sadutar.gde da'ode 
nosarikon seke kinisrangaha. Ua skatang janggi 
tangkuaha aro songni-nokni manderang baksa 
meli-ga'kragija dongangkuaha. 

Sadutans chongipa, changsao nambegipa 
mande, indake naingijagipa kamko Isolni 
mikkango ka'aha. Ua a'gilsakni aiTsaoanw 
rangna ka’pake nipiloa papni wario gipuaha. 
Indake da'ode uni kusiara duk aro ka’ding- 
aniara grapani ong'baskaaha. Ua a'ba jamang 
saksan dingtang biapo o'e nokma sakbrini 
a'kingko agal kamataha. Indake uni kosako 
dabiani aro gro rikanirang nabaaha. Uni gro 
bang dugaahani gimin ua chotna amjaha, Ua 
jrinibegipa balko chile, namgijagipa obostao 
ga'ake dukko man'na a'bacbengtaiaha. Ua 
gisik jrimaha ara ka'tongtango duk man'e 
bilonge saaha aro changgittamna kingking 
sibokaha. Ua changsao sikbokmitingo nikaha, 
saksa ba'ra bokako chingipa bangbango chadenge 

uko okamaha. Unon ua ku’chakaliar Bang- 
bango cbadenggipd inaha, ‘’Nang ni pap namen 
bang'aha. Nang'ni papnikri da'o nangna 
sastiko ra'baenga. Donsogimin chu'sokkajana 
kingking nang*ni janggiko jaksiku'teo donaigeu. 
Niba ! la nang'ni pap ! Da'o nang'ko ia 
nang'ni pap baksa • so'gen; na'a tangkuode 
jokgen, siode gimageii.” Uni papko mesokon 
uni bojako mai baksa losusagcn Y Agannan 
changpiljachira i Unon ia manda a'ao ga'akaha 
indiba bangbango cliaienggipa niande uni knio 
rim'e uko bangbangona saldoiha. Unon ua 
aganaha, “la iiang’ pap baksa nang'ko so gen.” 
Uni ja'mano ua uko paptangni boja baksa 
kachape soaha. indake so'ori pat busruko 
jekai kerosin ruJape so'oie kainachim ua 
mandeko nikpilgija wa'al kanuha aro ja'mano 
Jentensa nianggilong gakarong tangrikaha. 
Indake ong'on ua ba'ra bokako chingipa 
aganaha, t^‘Re'angbo, da'o nang'ni paprangko 
so'aha; na’a langgen. Indiba nang'ni duk 
matchotkuja.” 

la ua sagipa mande sikbokaoni tangcha- 
bapilaha. Ua wal sal tuaonin jentensa chakatna 
man'aiaha. Adita salrangni ja'mano uni be'en 
bigilo maiba biati narippuaha. Ua biati uko 
sakoaataha. Ua mesakako aro sa'dikako chakna 

amjae grappilaha. Songsulrang re*bae, una 
ka'sachake, samrangko tarie ra’bae on*oba uni' 
saknaanirang, uni be’eno maniing chaktoani 
grichim. Indaken ua wal sal tusina man-gija 
adita salrangna asongdate be'entangko rimToke 
ba siksike grape chakna nangao ga'akaha. 

Adita jarangni ja*mano una duk chu*- 
ongkuja ingipa gita uni dedrangni mikkang 
nike katchapaanikoba una champengsrangaha. 
Uni dal'gimin, pante sokgimin, depante sakgni 
arc chonbaigipa demechik, jekon ua ka'sabata- 
chim, uamang saksani ja mano saksa sagitike 
siangaha. Iiidakgipa obostako nike songni 
raanderangni gisik jajrengani ong'katpilaha. 
Brsarangni siani ja'mano ia mandeni obosta 
namjabatroroaha. Ua an’tangna duk on'ako 
chakchikna amjae toromgri janggi tangsrangna 
chanchipilaha. Ua be'en bilakpilahaon songoni 
re'ongkatangsrangaha aro a'bimandu buring 
jangchio saksan matburingrang baksa janggi 
tanga gita jagittaramangna agor kiroke am*- 
roroaha. la salrango ua baksakoba okimu 
chake buringon sina dakpilaha aro baksakoba 
mikka wachi chake grape dongpilaha. Walsao 
ua tu'begipa aro dal’begipa chibimani rikamo 
tuengachira. Unon chini maiba jontu uko 

kalakna dake chiko ditdoataha. Unon ua 
jenten chakate katna man’e, buringchina cbel'- 
kale katange gam'bee grapaha. Indiba uni duk 
ong’e grapaniko. darangba knana man jachim. 
Haida, Isolba knachakjahakon. 

Ong’bagimin dukna bate da‘o una dal*- 
batsranggipa duk sokbaaha maina uni ka'sagipa 
jikgipa uko wate a'sakoni re'angaha. Isol ua 
mexhikko, uni segipani a*sel duk chakatpana 
nangnikjaha. Daxsa ua an'tangni jikgipako 
duk on’anirangko gimikkon ka’sine ka'sine 
gisik ra'batokaha aro ka*a chakna amjaha, Uni 
jikgipa pilak an'tangna naragija dakanirangko 
chakchike, maming a jak sokpilgija da*o sian- 
gahaoa, una batesa jrimbatgipa dukko on'aha; 
maina ua pilak an'tangni daka kamrangna 
kemako bi’rikna cholko man’jaha. Uni ka’tongo 
da'o dosi dakgiparangni dongtogija ong a gita 
ong'aha. Una agreba una mi chama man*- 
kugijagipa bakgitchakkoba jikgipa gale donan- 
gaha. la bi’sa sok chama man’jae grapronga- 
chim; Pagipa an'tangni dukrang baksa maming 
chol ong’jae ia bi'sako alduna amjaengachim; 
Indiba Isolni nikanio ia bi'sana ka*sachakani 
napaha; maina pagipasa pap kaxha, bi'sade 
maming dosi grichim. Uni gimin Isol ia 
bi'sana tangna cholko pattiaha. 

Salsao ua songni adita chel'ao batatt 
rakkigipa Nepal saksa ia nokni sepangkon 
re'pakangengachim. Unon ia bi'sani sikdek- 
dekpile grapaniko knaaha aro uko nikjaoba 
kuTangnan ka*sachakani uni ka’tongo nakat* 
baaha. Ua chadenge adita knatime dongahaoba 
noko darangni ku*rangkoba knajaha. Uni 
gimin ua gisiko dongtojae nokningchi napangs- 
rangaha. Unon ua bi'sani ba'ra suuri gin*- 
chotchiao tue grapengako nikeaha. Ua re*- 
angpile an tangni baltino ontisa gitchaa 
donggipa dudko ra'bae bi'sana kanaha. Unon 
bi‘sa namen ringaha aro jripjrip dongaha. 
Nepal budepa nokdringko niwilwale nie ia 
cholgribegipa nokdangni bi sa ine ma'sina 
a'bachengaha, Unsal intal ua an’tangni 
batanoniko dudko ra‘bae bi'satang gita una 
ka‘sa-simsake alduaha. 

Jikni mahari una jik on'taia gimin chan- 
chion katta minnan man'jaha maina ua 
namgijagipa aro deoggugipa ong a ine nik* 
manaha. Uni gimin darangan una chanchina 
gisik nangjaba. Batesa uamang uko a'rike 
galna chancbfaniona sokangpilaha. Uamang 
uni kosako kal*ake roaha aro ma'manti katta- 
langko agaoaba. lodiba ia mande dukcbi 



98 


Dukni Krong 


chiripako man'gimin ong'e mamingba agan* 
cbakg'ja jrip jrip jara goka mande gita chake 
dongaiaha. Uni gimin uni jikni manderangba 
ka*onanganipal ka'aachakani gisik ong'katpila 
gita dakaha. 

Ua roande changsao grape indake chaU' 
chiaha. “la dukranga main! a’sel ? Angni 
papni a selma ? Angni papni a’sel ong'ode 
angna bate pap dakgiparang dongachim. 
Uamangde maina dukko man'jaenga ? Aogko 
nina dakengaeama ? Indake ong’oba angara 
toromi ong skaja. Indide mai ? Haida, anga 
mandeni aro Isolni nikao mande ong'nan 
krajakon. Pil‘e ua chanchitaiaha, aro Sastroni 
kattarangko gisik ra'ate nikaha. Ong‘ja Isol 
agana, jena anga ka sara uko anga doke skia. 
“Angde na'a angni doke skiako man'on nom*- 
angnabe, chakaitaibo.*’ Daudni gitrangoni 
kattarangkoba ua gisik ra’ataha. larangko 
gisik ra'aton ua an’tangko Isol doke skiengasa 
ine bebera'na a'bachengaha. Indake chanohi- 
rikkote chanchiroroe ua bate bate an'tangQi 
dakgimin kamrangna duk mamroroaha aro 
iodakgipa namgijagipa janggi tangaoni an'pilna 
nangnikaha. la chanchianirangan uko draataha 
aro ua salsao rcange an'taogni pilak paprangko 

ku rachake mondoUo keita^d bi’aha. Ufli 
gistk pil'anina mondolini manderang katchabee 
Isoio bi e kema bi grtke watahaj Ua namgipa 
gistkko man'pilaha aro pilak an*tangoi kam-* 
rangna ketna ka'ako man'na salo changgittam 
dake Isoio bi'rongaha. Indakgipa obostao ua 
pilak an’tangni dukraugko chakna altubate 
raan aha. Uoi obostaba skangna bate on'tisade 
tang doaha. Jeba ong*bo uni mikkingo dukni 
chinde maming dakeba gimajana. 

Uan dukni krong gita gipinrangna mesokna 
aro mikrakatna janggi tange siangaha. 


— Resh. 

Krong pante Am'beng 

